title: Varósia

text: Famagusta oli suosituimpia matkailukohteita Kyproksella 1970-luvun alussa. Suosion kasvun myötä kaupunkiin rakennettiin monia uusia kerrostaloja ja hotelleja, muun muassa Varósian alueelle. Vuonna 1974 tehtiin Makarios III:ta vastaan Kreikan sotilasjuntan tukema vallankaappaus. Kyproksenkreikkalainen ortodoksi-arkkipiispa oli toiminut saarivaltion presidenttinä vuoden 1960 itsenäistymisestä lähtien. Makarioksen hallintotapa ei kuitenkaan aikaansaanut sopua turkkilais- ja kreikkalaistaustaisten asukkaiden välille. Kyproksenkreikkalaisille tuli lähtö kaupungista 15. elokuuta 1974.


title: Varósia

text: Turkin armeijan saatua sodassa alueen valtaansa se aitasi kaupungin, eikä ole tämän jälkeen päästänyt alueelle ketään muita kuin Turkin armeijan omaa väkeä ja YK:n henkilöstöä. Alueen rakennukset tuhoutuvat hiljalleen, koska niitä ei ole remontoitu yli 30 vuoteen. Turkkilaiset ja kreikkalaiset ovat aloittaneet neuvottelut Varósian uudelleenrakentamiseksi.


title: Ioan Toman

text: Ioan Toman (s. 6. maaliskuuta 1959) romanialainen haulikkoampuja.


title: Ioan Toman

text: Toman on saavuttanut MM-kilpailuissa skeetissä joukkuekultaa Nikosiassa 1995, henkilökohtaista hopeaa Nikosiassa 2007 ja henkilökohtaista pronssia Suhlissa 1986.


title: Sojuz TMA-15

text: Sojuz TMA-15 oli Venäjän avaruusjärjestön miehitetty avaruuslento ISS-avaruusasemalle. Baikonurin kosmodromilta Kazakstanista Sojuz FG-kantoraketilla 27. toukokuuta 2009 kello 10.34 UTC laukaistu lento vei kolme "Retkikunta 20"-miehistön jäsentä asemalle. Telakoituminen ISS:ään tapahtui 29. toukokuuta 2009 12.34 UTC. Sojuz TMA-15 laskeutui maahan 1. joulukuuta 2009.


title: Sojuz TMA-15

text: TMA-15 oli Sojuz-avaruusaluksen 102. miehitetty lento sitten vuoden 1967 Sojuz 1:n. Sojuz on telakoituneena Kansainväliseen avaruusasemaan Retkikuntien 20 ja 21 aikana hätäpelastautumisaluksena. ISS:n kuusihenkiset miehistöt alkoivat tämän lennot myötä.


title: Sojuz TMA-15

text: Roman Romanenko on kolmas toisen sukupolven avaruuslentäjä: hänen isänsä ensimmäinen avaruuslento tapahtui Sojuz 26:lla. Robert Thirsk oli ensimmäinen Sojuzilla lentänyt kanadalainen aikaisempien kanadalaisten avaruuslentäjien lennettyä avaruussukkulalla. Frank De Winnestä tuli ensimmäinen länsieurooppalainen ISS:n komentaja.


title: Uljaala

text: Uljaala () on historiallinen kaupunginosa ja kunnallishallintoalue Pietarin kaupungin Kirovin piirissä Venäjällä. Se sijaitsee Pietarin lounaisosassa. Kunnallishallintoalue rajoittuu lännessä Marsalkka Žukovin prospektiin, pohjoisessa Sotilas Korzunin katuun ja Veteraanien prospektiin, idässä Ljonja Golikovin katuun ja etelässä Baltian rautatiehen, jolla on Uljaalan asema.


title: Uljaala

text: 1600-luvulla paikalla sijaitsi Uljaalan kylä. 1800-luvulla seudulle syntyi huvila-asutusta. Leningradin piirityksen aikana Uljaalan eteläpuolelta kulki rintamalinja, ja suurin osa sen rakennuksista tuhoutui. 1960-luvun lopulta lähtien seudulle on rakennettu suuria kerrostaloalueita.


title: Anastásios Chapésiis

text: Anastásios ”Tásos” Chapésiis (, s. 26. helmikuuta 1987, kansainvälisesti myös "Anastasios Chapeshis") on kyproslainen haulikkoampuja ja nuorten maailmanmestari.


title: Anastásios Chapésiis

text: Chapésiis voitti nuorten maailmanmestaruuden skeetissä Nikosiassa 2007 tuloksella 121 kiekkoa.


title: Normaalivoima

text: Normaalivoima ("N") on mekaniikan suure, jonka yksikkö SI-järjestelmässä on newton (N). Normaalivoimaa tarvitaan laskettaessa esimerkiksi poikkileikkaustasossa vaikuttavaa jännitystä tai pinnalla vaikuttavaa kitkavoimaa.


title: Normaalivoima

text: Normaalivoima on tarkastelutasoon (pintaan) nähden kohtisuoraan vaikuttava voima.


title: Normaalivoima

text: Lujuusopissa normaalivoimaa pidetään positiivisena, jos systeemin poikkileikkaustasossa vaikuttava normaalivoima (ja sen vastavoima) pyrkii erottamaan tason eri puolille jäävät systeemin osat toisistaan (vetojännitys) ja negatiivisena, mikäli se puristaa osia yhteen (puristusjännitys).


title: Orskoi

text: Orskoi () on historiallinen kaupunginosa ja Krasnogvardeiskin piiriin kuuluva kunnallishallintoalue Pietarin kaupungissa Venäjällä. Se sijaitsee kaupungin itäosassa Ohtajoen vasemmalla rannalla.


title: Orskoi

text: 1730-luvulla paikalle syntyi "Rževskaja sloboda" -niminen asutus, joka sai nimensä omistajansa kapteeni V.F. Rževskin mukaan. 1800-luvulla seudulle perustettiin tykistön harjoitusalue. Toisen maailmansodan alussa rakennettiin sotilaslentokenttä, jolla oli suuri merkitys Leningradin piirityksen aikana. Alueella on teollisuutta ja eri aikoina rakennettuja asuinkortteleita. Pietarin ja Laatokan välisellä rautatiellä on Orskoin asema.


title: Leikkausvoima

text: Leikkausvoima (tunnus Q) on lujuusopin suure, jonka yksikkönä on N (Newton).


title: Leikkausvoima

text: Kannattimen poikkileikkauksen leikkausvoimaksi Q sanotaan niiden kahden sisäisen voimasysteemin "resultantteja" eli "summavektoreita", jotka estävät kyseessä olevan leikkauksen eri puolilla olevia kannattimen osia siirtymästä toisiinsä nähden poikittaissuunnassa leikkauksen kohdalla.


title: Leikkausvoima

text: Leikkausvoimaa pidetään positiivisena, jos leikkauksen oikealla puolella (positiivisella puolella) oleva kannattimen osa pyrkii alaspäin (positiiviseen suuntaan) ja siis vasemmalla puolella (negatiivisella puolella) oleva osa ylöspäin (negatiiviseen suuntaan). Vastakkaisessa tapauksessa Q on negatiivinen.


title: Valkjärvi

text: Valkjärvi voi tarkoittaa:


title: Kerman valtakunta

text: Kerman valtakunta oli valtio Nubiassa. Kerman valtakunta toimi suunnilleen 2500 eaa. – 1520 eaa. välisenä aikana ja se koostui lähes täysin pääkaupungistaan Kermasta. Kerman valtakunnan kulttuuri oli hyvin erottuvaa.


title: Kerman valtakunta

text:
Kerman valtakunta sisältää laajan kaupungin sekä hautausmaan, joka koostuu suuresta kumpuhaudasta.
1920-luvulla amerikkalainen arkeologi George Reisner arvioi, että Kerma oli alun perin egyptiläisen maaherran koti.


title: The Hardest Part

text: ”The Hardest Part” on englantilaisen vaihtoehtorock-yhtye Coldplayn kappale. Se julkaistiin 3. huhtikuuta 2006 neljäntenä singlenä yhtyeen kolmannelta albumilta "X&Y:ltä". Singleä ei julkaistu konkreettisena Britanniassa eikä Yhdysvalloissa, vaan se julkaistiin vain radioihin. Kappale nousi silti "Billboard"-lehden Hot Adult Contemporary Tracks -singlelistalla sijalle 37. ”The Hardest Part” sijoittui listoille myös Italiassa ja Uudessa-Seelannissa. CD-singlet julkaistiin Kanadaan, Eurooppaan ja Australiaan (Taiwaniin julkaistiin erikoisversio CD:stä). Singlen CD-versiota alettiin myydä Britanniassa 19. kesäkuuta 2007.


title: The Hardest Part

text: Kaikki yhtyeen jäsenet osallistuivat kappaleen tekemiseen. Kappale on pianolla soitettu balladi, joka alkaa kaksinuottisella melodialla, jota seuraa sähkökitara ja hidastempoiset rummut.


title: The Hardest Part

text: Kriitikoiden arviot ”The Hardest Partista” olivat yleisesti ottaen positiivisia. Kappaletta kiiteltiin musiikkityylistään.


title: Pieni-Ohta

text: Pieni-Ohta () on historiallinen kaupunginosa ja Krasnogvardeiskin piiriin kuuluva kunnallishallintoalue Pietarissa Venäjällä. Se sijaitsee Ohtajoen suussa Nevan rannalla. Kunnallishallintoalue rajoittuu lännessä Nevaan, idässä Suomen rautatiesillan ylittävään rataan ja pohjoisessa Ohtajokeen.


title: Pieni-Ohta

text: 1800-luvulla – 1900-luvun alussa Pieni-Ohta oli Pietarin teollista laitakaupunkia. Vuonna 1911 avattiin Suuren-Ohtan silta, joka yhdisti sen keskustaan. Vuonna 1922 alue liitettiin Pietarin kaupunkiin. 1920–1930-luvuilla Nevan ranta rakennettiin uudelleen ja 1950-luvulla muotoutui alueen keskus Zanevskaja-aukio. Asuntorakentamista jatkettiin 1960-luvulla. Vuonna 1965 avattiin Aleksanteri Nevalaisen silta, joka yhdistää Pienen-Ohtan Nevan valtakatuun. Vuonna 1985 otettiin käyttöön Novotšerkasskajan metroasema.


title: Alyson Reed

text: Alyson Reed (s. 11. tammikuuta 1958 Anaheim, Kalifornia) on yhdysvaltalainen näyttelijä, joka on näytellyt muun muassa opettaja Darbusia "High School Musical" -elokuvissa.


title: Ritual

text: Ritual on L'Amourderin eli englannin kielellä esiintyneiden Sielun Veljien vuonna 1986 julkaistu EP-levy.


title: Ritual

text: A-puoli


title: Ritual

text: B-puoli


title: Hendrik Cornelis Siebers

text: Hendrik Cornelis Siebers (6. tammikuuta 1890 Surabaja, Jaava – 8. lokakuuta 1949) oli Indonesiassa syntynyt lintutieteilijä.


title: Hendrik Cornelis Siebers

text: Siebers tutki Indonesian itäosassa sijaitsevan Burun saaren linnustoa. Hän kuvaili ja nimesi saarelta kolme uutta lintulajia: burunlurikki ("Charmosyna toxopei"), sumbansieppo ("Ficedula harterti") ja sumbanruskosieppo ("Muscicapa segregata").


title: Intian joukkotuhoaseet

text: Intian joukkotuhoaseet koostuvat ohjuksista ja sukellusveneistä, joilla voidaan laukaista ydinaseita, sekä valmiuksista tuottaa ydinaseita. Intia on ilmoittanut tuhonneensa kemialliset aseensa ja allekirjoittanut kemiallisten ja biologisten aseiden kieltoa koskevat sopimukset.


title: Intian joukkotuhoaseet

text: Intia räjäytti ensimmäisen ydinpomminsa Tharin autiomaan pinnan alla Pokhranin alueella vuonna 1974. Intia väitti koetta ”rauhanomaiseksi ydinräjäytykseksi”, minkä jälkeen maa kehitteli ydinaseita salassa. Intialla lienee ollut sotilaskäyttöön soveltuva ydinase valmiina vasta noin 1986–1988. Maan ohjusohjelma alkoi edistyä merkittävästi 1990-luvulla. Vuonna 1998 Intia räjäytti muutamia ydinaseita ja julistautui avoimesti ydinasevallaksi. 2000-luvulla Intia on kehitellyt monia ohjustyyppejä, muun muassa keskipitkän matkan Agni-ohjusta.


title: Intian joukkotuhoaseet

text: Joukkotuhoaseiden ajatuksella on monien maiden, myös Intian, kulttuurissa pitkät perinteet. Intian muinaisissa kirjoituksissa, muun muassa Mahabharatan Bhagavadgitassa ja Ramayanassa, on mainintoja voimakkaista aseista.


title: Intian joukkotuhoaseet

text: Intian tiedetään maininneen ydinaseen mahdollisuudesta jo 1940-luvulla heti itsenäistyttyään. Itsenäistymiseen liittyi sota, jossa Intia jakautui kahteen valtioon, muslimien Pakistaniin ja hinduvoittoiseen Intiaan. Kashmirin alueesta, jolla asui sekä muslimeja että hinduja, tuli maiden välille riidan ja sotien aihe.


title: Intian joukkotuhoaseet

text: 1940-luvun lopulla Intian ydinohjelma alkoi kehittää tiedemies Homi Bhabha, joka oli vuodesta 1948 Atomienergiakomission puheenjohtaja. Atomienergiakomissiosta tuli ministeriö vuonna 1952. Ensimmäinen tutkimusreaktori CIRUS alkoi toimia vuonna 1956.


title: Intian joukkotuhoaseet

text: Nehrun politiikka 1950-luvulla vastusti ydintekniikan sotilaallista käyttöä. Intia alkoi 1950-luvulla hankkia rauhanomaista ydinteknologiaa.


title: Intian joukkotuhoaseet

text: Kiina hyökkäsi Intiaa vastaan rajariitojen takia vuonna 1962 samoihin aikoihin kun Kuuban kriisi oli käynnissä. Kiinan hyökkäys eteni nopeasti, Neuvostoliitto päättikin tukea yhtäkkiä jo vuonna 1960 riitakumppaniksi muuttunutta Kiinaa. Niinpä Yhdysvallat aikoi auttaa Intiaa. Kiina pysähtyi hyökkäyksensä marraskuussa kuukauden sodan jälkeen ja vetäytyi joiltakin Intialta valtaamiltaan alueilta. Näin Intialle selvisi, ettei Neuvostoliitto ollutkaan sen luotettava liittolainen tosipaikan tullen.


title: Intian joukkotuhoaseet

text: Vuonna 1962 varsinkin oikeisto-oppositio alkoi arvostella Nehrun ulkomaanpolitiikkaa ja puolustuspolitiikkaa, ja ydinpelotteesta alettiin kiistellä lehdissä ja parlamentissa. Kun Kiina räjäytti oman ydinlatauksensa, keskustelu kiihtyi. Nehru kuoli vuonna 1964, ja kun arvovaltaisin ydinaseiden vastustaja oli poissa, ydinaseiden kannattajat voittivat kiistan.


title: Intian joukkotuhoaseet

text: Vuonna 1965 Intian atomienergiakomissio AEC alkoi valmistella maanalaisia ydinkokeita. Kiista kannattajien ja vastustajien välillä jatkui. Ydinaseita vastustettiin muun muassa Intian pasifistisen perinteen, ydinaseiden kalleuden ja sen pelon takia, että ydinaseet johtaisivat tavanomaisen puolustuksen alimitoitukseen. Vastustajat pelkäsivät Intian naapurimaiden hankkivan ydinaseita Intian ydinpelotteen takia, mikä heikentäisi Intian turvallisuutta. AEC:n johtaja Bhabha kannatti ydinaseita vastauksena Kiinan uhkaan. Vuonna 1965 maan arvioitiin pystyvän rakentamaan ydinaseen 3 vuodessa.


title: Intian joukkotuhoaseet

text: Vuonna 1968 Intia ei allekirjoittanut ydinsulkusopimusta, koska maan mielestä ydinaseettomille maille ei annettu riittäviä turvatakuita, sopimus syrjii rauhanomaisia ydinräjäytyksiä ja sopimus ei juurikaan liity aseidenriisuntaan.


title: Intian joukkotuhoaseet

text: Vuonna 1971 käytiin Intian ja Pakistanin välillä kolmas sota, joka johti Bangladeshin itsenäistymiseen. Pommiväittely oli alkanut uudestaan vuonna 1970. Yhdysvallat, Kiina ja Pakistan lähestyivät toisiaan, ja Intia solmi Neuvostoliiton kanssa YYA-sopimuksen, jossa oli kohta, jossa puhuttiin sotilaallisesta avusta. Intia oli näyttänyt voimansa sodassa Pakistania vastaan. Gandhi halusi ydinaseita Intian vahvistuneen aseman takia.


title: Intian joukkotuhoaseet

text: Intian silloinen pääministeri Indira Gandhi määräsi 1972 tiedemiehiä rakentamaan ydinaseen. Kehitystyö kesti kaksi vuotta. Pommin plutonium tuli kanadalaisilta saadusta CIRUS-reaktorista, joka käytti Yhdysvalloista saatua raskasta vettä.


title: Intian joukkotuhoaseet

text: Tiedemiehet räjäyttivät pomminsa noin 25 km:n päässä Pokhranista Tharin autiomaassa 1974. Tätä Pokhran-1 tai "Hymyilevä Buddha"-nimistä koetta sanottiin virallisesti "rauhanomaiseksi ydinräjäytykseksi" (Peaceful Nuclear Explosion, PNE) vaikka ohjelman tarkoitus oli sotilaallinen. Koe tehtiin maan alla tarkoitusta varten tehdyssä 107 m:n syvyisessä kaivoskuilussa. Jälkeenpäin räjäytyksen voimaksi on arvioitu 8–12 kilotonnia.


title: Intian joukkotuhoaseet

text: Koetta ylistettiin ja gallupien mukaan 90 % kannatti sitä. Kokeen jälkeen Intia jatkoi ydinaseen ja siihen liittyvän tekniikan kehittelyä. Intian ydinaseohjelma ei ole ollut niin menestyksekäs kuin mitä esimerkiksi Yhdysvaltain tai Ranskan ohjelma alussa oli. Vaikka Intia olikin 1974 kokeillut ydinasetta menestyksekkäästi, siltä puuttui pitkään kyky toimittaa ydinkärkiä kohteisiinsa. Muutenkin Intian ydinohjelma on ollut melko takapajuinen. Maalla on ollut muutamia ydinaseita varastoituna 1980-luvun alussa.


title: Intian joukkotuhoaseet

text: Intialla oli ensimmäinen taistelukärjeksi soveltuva ydinpommi vasta 1986–1988. Intia alkoi rakentaa omaa arsenaaliaan vasta vuonna 1989 vastauksena Pakistanin ydinaseohjelmaan.


title: Intian joukkotuhoaseet

text: Intian väitetään olleen Pakistanin kanssa ydinsodan partaalla 1987, varsinkin 1990 ja 1995.


title: Intian joukkotuhoaseet

text: Vuonna 1998 Intian hindujen äärikansallismielisen BJP-puolueen vetämä hallitus päätti kokeilla ydinaseitaan. Koesarjaa kutsuttiin nimellä Operaatio Shakti – "Voima". Kokeet suoritettiin Pohkranissa maan pohjoisosassa, 150 km:n päässä Pakistanin rajalta.


title: Intian joukkotuhoaseet

text: Intia sanoi räjäyttäneensä ydinkoesarjassaan fissiopommin, lämpöydinpommin ja alle kilotonnin kokoisia latauksia. Kokeista annettiin vain vähän tietoja, ja länsimaiset kommentoijat suhtautuivat joihikin tietoihin epäillen. Koepaikalle hiekkaerämaahan syntyi kraatteri.


title: Intian joukkotuhoaseet

text: Televisiossa näytettiin ydinkokeita juhlivia intialaisia. Varsinkin kaupunkien keskiluokassa oli ydinaseiden kannattajia. Myöhemmin tuli esille, että monet intialaiset vastustivat ydinkokeita. Heidän mielestään ydinaseita kannattavat tiedemiehet ja muut suhtautuivat ydinaseiden voimaan maan turvallisuuden takaamisessa kuin uskovaiset pyhiin kirjoituksiin, vaikkei ydinaseet välttämättä luo turvaa. Intian ohjusohjelman johtaja, joka uskoo voimakkaisiin aseisiin, piti tärisevää maata kauniina näkynä. Pakistan vastasi pian omalla Chagai-I-ydinkoesarjallaan, Yhdysvallat määräsi Intialle talouspakotteita ja Kiina sanoi Intian ydinkokeen horjuttavan alueen turvallisuutta.


title: Intian joukkotuhoaseet

text: Intian ja Pakistanin välinen ydinsota saattaisi tuottaa 100 miljoonaa kuollutta. Erään tutkimuksen mukaan lajan intian-pakistanin ydinsodan seurannaisvaikutteet tapaisvat maailmasta 1000 miljoonaa ihmistä nälkään mm ydintalvi-vaikutuksen takia.


title: Intian joukkotuhoaseet

text: Intia on kehittänyt voimakkaasti omaa avaruusohjelmaansa mistä myös ohjusohjelma on hyötynyt. Projektia on vetänyt Abdul Kalam. Maa on onnistunut suuressa määrin irrottautumaan kehitysmaille tyypillisestä "salakuljeta tekniikkaa" -kaavasta. Maalla on keskimatkan ja keskipitkän matkan ohjuksia ja on puhuttu myös mannertenvälisestä ohjuksesta. Intian pisimmälle kantava ohjus on nimeltään Agni.


title: Intian joukkotuhoaseet

text: Intia kehitti kemiallisia aseita kylmän sodan aikana. Se allekirjoitti niiden kiellon vuonna 1993 ja ratifioi sen 1996. Vuonna 2009 Intia ilmoitti tuhonneensa kemiallisten aseiden varastonsa. Sen puolustusministeriössä on edelleen kemiallien puolustuksen ohjelma. Pakistan on syyttänyt Intiaa kemiallisten aseiden käytöstä Kashmirissa 1990-luvulla.


title: Intian joukkotuhoaseet

text: Intia on tehnyt biologisiin aseisiin liittyvää tutkimsta ja ilmoittanut varautuvansa suojautumaan niiltä. Se on ratifioinut biologisiin aseisiin liittyvän konvention vuonna 1974.


title: What If

text: What If voi tarkoittaa ainakin seuraavia:


title: Kroatian jääkiekkomaajoukkue

text: Kroatian jääkiekkomaajoukkue edustaa Kroatiaa kansainvälisissä jääkiekko-otteluissa. Vuonna 2011 joukkue on IIHF:n rankingissa sijalla 30.


title: Kroatian jääkiekkomaajoukkue

text: Kroatian maajoukkue teki MM-debyyttinsä vuoden 1994 C-sarjan maailmanmestaruuskilpailuissa Barcelonassa. Nykyisin Kroatia pelaa enimmäkseen 1. ja 2. divisioonissa.


title: Romanian jääkiekkomaajoukkue

text: Romanian jääkiekkomaajoukkue edustaa Romaniaa kansainvälisissä jääkiekko-otteluissa. Romania on 27. IIHF:n rankingissa. Romania on osallistunut jääkiekkoon olympialaisissa neljä kertaa. Romanian paras sijoitus A-sarjassa MM-kisoissa on seitsemäs, vuodelta 1947. Romania on voittanut B-sarjan kahdesti vuosina 1976 ja 1959. Joukkueen kotihallina toimii Bukarestissa sijaitseva Mihai Flamaropol -areena, johon mahtuu 8000 ihmistä.


title: Dorothy Hyman

text: Dorothy Hyman (s. 9. toukokuuta 1941) on entinen brittiläinen pikajuoksija ja olympiamitalisti.


title: Dorothy Hyman

text: Hyman kilpaili arvokisoissa jo 17-vuotiaana vuonna 1958. Tuolloin hän saavutti Kansainyhteisön kisoissa Cardiffissa kultaa 4 × 110 jaardin viestijuoksussa ajalla 45,37 s ja EM-kilpailuissa Tukholmassa hopeaa 4 × 100 metrin viestijuoksussa ajalla 46,0 s. Rooman 1960 olympialaisissa hän saavutti 100 metrillä hopeaa ajalla 11,3 s ja 200 metrillä pronssia ajalla 24,7 s. Molemmilla matkoilla hän hävisi selvästi Yhdysvaltain Wilma Rudolphille ja pidemmällä matkalla lisäksi Saksan Jutta Heinelle. Hyman osallistui myös 4 × 100 metrin viestiin, jossa Britannian joukkue hylättiin.


title: Dorothy Hyman

text: Belgradin EM-kilpailuissa 1962 Hyman voitti 100 metrin juoksussa kultaa ajalla 11,3 s, 200 metrillä Jutta Heinen takana hopeaa ajalla 23,7 s sekä 4 × 100 metrin viestissä pronssia ajalla 44,9 s. Myöhemmin samana vuonna Perthissä käydyissä Kansainyhteisön kisoissa hän voitti kultaa 100 jaardin juoksussa ajalla 11,2 s ja 220 jaardin juoksussa ajalla 24,00 s sekä saavutti hopeaa 4 × 110 jaardin viestissä ajalla 46,81 s. Tokion 1964 olympialaisissa hän saavutti pronssia 4 × 100 metrin viestissä, jonka ankkuriosuuden juoksijana hän toi Britannian maaliin ajassa 44,0 s. Lisäksi hän sijoittui 100 metrillä kahdeksanneksi ajalla 11,9 s.


title: Hymyilevä Buddha

text:
Hymyilevä Buddha eli "Pokhran-1", "Pokhran-I" oli Intian ensimmäinen ydinkoe 18. toukokuuta 1974. Pommin räjähdysteho oli välillä 2–20 kilotonnia.
Räjäytyspaikka oli Luoteis-Intiassa Rajasthanin osavaltiossa Tharin autiomassa Pokhranin alueella 25 kilometrin päässä Pokhranista. Pommi oli plutoniumpohjainen imploosiopommi, joka oli malliltaan yksinkertaistettu Fat Man. Tiedot pommin tekoon oli saatu vapaasti levitettävästä kirjallisuudesta. Vaikeampaa oli ydinmateriaalien saanti. Intia sanoi pommia virallisesti rauhanomaiseksi ydinräjähteeksi (, lyh. "PNE"), vaikka pommikokeen tarkoitus oli sotilaallisen peloteaseen kehittäminen lähinnä Kiinaa ja Pakistania vastaan.


title: Hymyilevä Buddha

text: Pommi oli plutoniumpohjainen imploosiotyyppinen fissioräjähde, jollaisen Yhdysvallat räjäytti toisen maailmansodan aikana kokeeksi nimellä Trinity ja sodassa Nagasakin Fat Man -nimisen pommin. Tässä pommissa oli kaksitoista räjähdysainekiilaa eli "linssiä"a, jotka puristivat räjähtäessään alikriittisen plutoniumpallon kasaan, niin että se muuttui imahduksessa kriittiseksi ja ketjumainen, laajeneva fissioreaktio saattoi alkaa ja pommi räjähtää.


title: Hymyilevä Buddha

text:
Pommi oli metallikehikkoon koottu poikkileikkaukseltaan kuusikulmainen laite, jonka korkeus oli 1,25 metriä ja paino 1 400 kg. Näin ollen se ei soveltunut näppärästi kuljetettavaksi sotilaskäyttöiseksi ydinaseeksi. Se koostui kahdestatoista räjähdelinssistä, jotka sijaitsivat kiilamaisesti pallomaisen plutoniumkappaleen ympärillä. Noin 100 kg painoiset räjähdelinssit koostuivat hitaasta ja nopeasta räjähteestä. Linsseissä oli hidas räjähde sisempänä tylppänä ulospäin sojottavana kartiona. Hidas räjähde oli baratolia ja nopea RDX:ää kuten Fat Manissa. Neutronilähteeseen oli vaikeuksia saada poloniumia, joka on harvinainen alkuaine.
Pommin ytimessä olevan plutoniumin sisällä oli vielä noin 2 cm:n läpimittainen beryllium-polonium-neutronilähde.


title: Hymyilevä Buddha

text:
Intia käytti ensimmäisessä kokeessaan räjähdekiilojen räjäyttämiseen yksittäisiä sytyttimiä, ei räjähtävää johtoa jollainen oli kehitetty Los Alamosissa tarkoitusta varten. Intian käyttämät sytyttimet olivat alttiita syttymään ulkoisesta häiriöstä, esim. salaman kentästä tai staattisesta sähköstä. Kytkimet joilla nallit sytytettiin, olivat suurinopeuksisia kaasuputkikytkimiä.
Intian ensimmäistä koetta kehittivät DRDO (puolustusvoimien tutkimuslaitos) ja BARC (Bhabhan atomitutkimuskeskus). Intian tutkimusohjelman johtaja oli BARC:n Raj Ramanna. Suurin osa pommin kehitystyöstä tehtiin BARC:ssa. DRDO:n puolella tehtiin imploosiosysteemi, joka suunniteltiin puristamaan plutonium puoleen nykyisestä tiheydestään. Pommin kehittelyssä räjäytettiin vuosina 1971-1973 noin 500 erilaista koesysteemiä räjähdyslinssien oikean muodon etsimiseksi.


title: Hymyilevä Buddha

text: Pommi oli määrä räjäyttää Khetolain sotilasalueella Pokhranin alueella Tharin autiomaassa Rajasthanin osavaltiossa maan pinnan alla. Paikka on 25 km päässä Pokhranista. Suunnilleen 10–13 kilometrin päässä on Loharkin kylä.


title: Hymyilevä Buddha

text: Kokeen valmistelun vaikeudet kertoivat selvää kieltään siitä, että kyse oli vain koepommista. Pommin plutonium-poloniumydin oli koottu Trombayssä ja räjähdelinssit tulivat muualta. Kun pommikoetta alettiin valmistella 13. maaliskuuta kokoamalla pommia ytimestä ja räjähdelinsseistä aamupäivällä, autiomaan kuumuus muutti pommin osien mittoja lämpölaajenemisen takia ja niinpä pommin kokoaminen meni pieleen. Seuraavana päivänä kokoaminen aloitettiin aiemmin. Kävi niin että yksi pommin 100 kg painavista räjähdelinsseistä särkyi kun se putosi vahingossa kokoamismökin lattialle. Oli onneksi yksi, mutta vain yksi varalinssi.


title: Hymyilevä Buddha

text: Pommi räjähti maan alla tarkoitusta varten tehdyssä 107 metrin syvyisessä L:n muotoisessa kaivoskuilussa 18. toukokuuta 1974 kello 8:05. Maa järisi kohtalaisesti 4,9 Richterin voimalla ja autiomaan hiekka pöllysi. Maahan ilmestyi lautasmainen 10 metriä syvä, 47 metrin läpimittainen sortumakraatteri ja halkeamia 80 kilometrin säteellä kraatterin keskustasta. Kraatteri lienee myöhemmin laajentunut 60-metriseksi.


title: Hymyilevä Buddha

text: Pokhran-1 tai "Hymyilevä Buddha" kokeen voimaksi ilmoitettiin noin 12 kilotonnia, mutta todellinen voima on ollut ehkä vain 4-8 kilotonnia. Erilaisia voima-arvioita on esitetty perustuen muun muassa järistyksen voimaan ja kraatterin kokoon. Joka tapauksessa kokeen voima oli välillä 2–20 kilotonnia. Tiedetään, että räjäytetyn imploosiolaitteen rakenne koostui vain 12:sta räjähdysainelinssistä. Yleensä pommeissa on enemmän linssejä takaamaan hyvä imploosio. On tiedossa, että heikosti valmistettu plutoniumase räjähtää "liian aikaisin" pienellä teholla. Intian koe oli siis eräänlainen "köyhän miehen imploosiopommi" jos sitä vertaa amerikkalaisten ensimmäisiin imploosiopohjaisiin ydinpommeihin.


title: Hymyilevä Buddha

text: Tapausta sanottiin virallisesti ”rauhanomaiseksi ydinräjäytykseksi” (, lyhenteenä "PNE") vaikka todellisuudessa ohjelman tarkoitus oli tietenkin sotilaallinen.


title: Hymyilevä Buddha

text: Tämän jälkeen Intia pidättyi muista ydinkokeista vuoden 1998 Operaatio Shaktiin asti. Mutta kulissien takana Intian tiedemiehet kehittelivät armeijalle ydinasetta edelleen.


title: Daphne Slater

text: Daphne Slater (o.s. Arden, s. 29. joulukuuta 1941) on entinen brittiläinen pikajuoksija ja olympiamitalisti.


title: Daphne Slater

text: Daphne Arden saavutti Belgradin EM-kilpailuissa 1962 pronssia 4 × 100 metrin viestijuoksussa ajalla 44,9 s sekä sijoittui neljänneksi 100 metrillä ajalla 11,5 s ja 200 metrillä ajalla 24,2 s. Tokion 1964 olympialaisissa hän saavutti pronssia toisen osuuden juoksijana 4 × 100 metrin viestissä ajalla 44,0 s. Lisäksi hän sijoittui 200 metrillä kahdeksanneksi ajalla 24,0 s.


title: Daphne Slater

text: Avioiduttuaan Daphne Slater kilpaili vielä Budapestin EM-kilpailuissa 1966 ja sijoittui 4 × 100 metrin viestijuoksussa kuudenneksi ajalla 45,4 s.


title: György Erdelyi

text: György Erdelyi (s. 15. heinäkuuta 1947) on entinen unkarilainen keihäänheittäjä.


title: György Erdelyi

text: Erdelyi sijoittui Rooman EM-kilpailuissa 1974 keihäänheitossa kymmenenneksi tuloksella 78,06 m. Hänen ennätyksensä on 2. toukokuuta 1976 Budapestissa heitetty 85,48 m.


title: Sándor Krasznai

text: Sándor Krasznai (14. joulukuuta 1932 Újpest – maaliskuu 2009) oli unkarilainen keihäänheittäjä.


title: Sándor Krasznai

text: Krasznai sijoittui Bernin EM-kilpailuissa 1954 keihäänheitossa kahdeksanneksi tuloksella 68,45 m. Melbournen 1956 olympialaisissa hän sijoittui 13:nneksi. Hän edusti Unkaria 38 maaottelussa ja voitti kuusi Unkarin mestaruutta. Hänen ennätyksensä oli vuonna 1955 heitetty 78,04 metriä.


title: Timo Pulkkinen

text: Pulkkinen aloitti moottoriurheilutoimittajan uran jo 16-vuotiaana ja oli jo sitä ennen ottanut moottoriurheiluaiheisia valokuvia parin vuoden ajan. Ensimmäisen autokilpailunsa Pulkkinen kuulutti Nurmijärvellä 16-vuotiaana, ja teki sen jälkeen kenttäkuulutustöitä lukemattomissa suomalaisissa moottoriurheilutapahtumissa. Pulkkinen on toiminut kenttäkuuluttajana mm. surullisessa helikopterionnettomuuden käsittäneessä Ahveniston kisassa. Hän toimi yhtäjaksoisesti Jyväskylän Suurajojen ja Neste Ralli Finlandin kuuluttajana 20 vuotta.


title: Timo Pulkkinen

text: Pulkkinen toimi MTV F1-tiimin jäsenenä 15 kautta (2000–2015) selostaen paikan päällä Formula ykkösiä. Hänellä on suomalaisista toiseksi eniten perättäin seurattuja Formula ykkösten GP- kisoja. Kaikkiaan hän on nähnyt paikanpäältä yli 230 GP kilpailua ja yli 100 MM-Rallia. Urallaan hän on ollut toimittajana tai kilpailijana yhteensä yli tuhannessa moottoriurheilutapahtumassa. Hän on omien sanojensa mukaan lentänyt selostusmatkoillaan 75 kertaa maapallon ympäri. Vuodesta 2016 lähtien hän selostaa moottoriurheilua Yleisradiolle.


title: Timo Pulkkinen

text: Timo Pulkkisen veli Tomi Pulkkinen on toiminut suomalaisten F1-lähetysten televisiokuvaajana vuodesta 1998 alkaen yli 250 GP-kisassa ja jatkaa edelleen.


title: Timo Pulkkinen

text: Timo Pulkkisen isä on juontaja ja televisioesiintyjä Jorma Pulkkinen.


title: Sumbanruskosieppo

text: Sumbanruskosieppo ("Muscicapa segregata") on indonesialainen hyönteissyöjälintu.


title: Sumbanruskosieppo

text: Sumbanruskosieppo elää Burun saaren metsissä Itä-Indonesiassa. Laji on aikoinaan erotettu ruskosieposta ("Muscicapa dauurica"). Sumbanruskosiepon kanta on mahdollisesti taantunut metsien hakkuiden takia.


title: Kookosmaito

text: Kookosmaito on kookospähkinän mallosta tehtyä maitomaista nestettä. Sen väri ja täyteläinen maku johtuvat runsaasta öljypitoisuudesta ja sokereista. Malesiassa, Bruneissa ja Indonesiassa kookosmaito on nimeltään "santan", Filippiineillä taas "gata". Thaimaassa nimitys on "ga-ti", ja sitä käytetään monissa thaimaalaisissa ruokalajeissa. Kookosmaitoa ei pidä sekoittaa kookospähkinässä olevaan nesteeseen, joka häviää pähkinän vanhetessa.


title: Wayang

text: Wayang on useiden eri Jaavalaisten, Balilaisten ja Lombokilaisten teatterilajien yleisnimi. "Wayang kulit purwa" on Jaavalaisen varjonukketeatterin muoto. Teatteriesitysten aiheet ovat usein hindulaisista eepoksista, minkä lisäksi ne ovat saaneet vaikutteita tuhansia vuosia vanhoista animistisista rituaaleista. Varjonukketeatteri on edelleen suosittu teatterilaji ja se on myös osa Unescon aineettoman kulttuuriperinnön luetteloa. Wayang-tyylillä voidaan viitata lisäksi kuvanveiston ja maalaustaiteen tyyleihin, joiden ihmishahmoihin varjonukketeatteri oin vaikuttanut.


title: Wayang

text: Wayang on mahdollisesti Indonesian teatterin vanhin muoto. Se on saanut vaikutteita tuhansia vuosia vanhoista animistisista palvontarituaaleista. Teatterillisia tyylejä varjonukketeatteriin saapui hindulaisuuden leviämisen myötä ajanlaskun alun paikkeilla. Tyypillisesti varjoteatteria esitettiin paikallisten kuningaskuntien hoveissa. Varjonukketeatterit ovat edelleen suosittuja. Nykyisin esityksiin on lisätty nykyaikaisempia piirteitä, kuten komediaa ja pop-musiikkia. Wayang-teatteri lisättiin Unescon aineettoman kulttuuriperinnön luetteloon Indonesialaisena kohteena vuonna 2008.


title: Wayang

text: Kuvanveiston ja maalaustaiteen wayang-tyyli alkoi Itä-Jaavalla 1000-luvun paikkeilla, josta se levisi edelleen esimerkiksi Keski-Jaavalle ja Balille. Keski-Jaavalla tuuli sai vaikutteita islamista. Balilla tyyli on edelleen elinvoimainen maalaustaiteen perinne.


title: Wayang

text: Wayang-teatterin aiheet liittyvät usein hindulaisiin suureepoksiin Ramayanaan ja Mahabharataan. Näitä aiheita käsitteleviin teatterimuotoja kutsutaan joskus myös nimellä "purwa" eli muinainen. Jaavan varjonukketeatteri eli "wayang kulit purwa" -teatterin näytelmien aihe on usein hyvän ja pahan kamppailu. Tarinat symboloivat myös ihmisen elinkaarta syntymästä kuolemaan.


title: Wayang

text: Wayang-teatterin esityksissä käytetään pääsääntöisesti kahta eri nukketyyppiä, kolmiulotteista puista nukkea ("wayang klitik") ja litteää varjonukkea ("wayang kulit"). Varjonuket leikataan nahasta pitsimäisesti ja ne maalataan värikkäiksi. Varjoteatterin kertoja eli "dalang" istuu varjokankaan takana. Varjokankaalle heijastetaan nukkejen varjokuvat. Hyvät hahmot heijastetaan oikealle ja pahat vasemmalle. Nukkejen liikkeitä ohjataan ohuilla kepeillä. Kertoja esittää myös ääntään muutellen eri hahmojen repliikit. Tapahtumien kulkua kuvaillaan resitoimalla pathet-moodin sävelikköä. "Dalang" on myös teatterin orkesterinjohtaja. Hän näyttää gamelan-orkesterin jäsenille merkkejä eri musiikkikappalieden aloittamisesta. Perinteinen esitys kestää koko yön, tai noin yhdeksän tuntia. Nykyisin tosin esitetään myös lyhyempiä esityksiä.


title: Wayang

text: Wayang-tyylistä puhuttaessa viitataan kuvanveiston ja maalaustaiteen tyyleihin, joissa ihmishahmot kuvataan varjonukketeatterin hahmojen mukaisesti.


title: Cymbeline

text: Cymbeline on William Shakespearen kirjoittama, melko harvoin esitetty näytelmä, joka luokitellaan historialliseksi romanssiksi. Cymbeline on kuningas ja isä, joka on ajautumassa täydelliseen katastrofiin sekä poliittisesti että perheensä kanssa. Rooman valtakunnan sotilaat ovat nousemassa maihin ja Britannia on vaarassa tulla suurvallan murskaamaksi, kuningaskunnan suunnan määrää juonitteleva kuningatar. Näytelmä kertoo viattomuudesta ja kateudesta, katoamisista ja jälleennäkemisestä sekä ennen kaikkea anteeksiannosta.


title: Cymbeline

text: Cymbeline sijoittuu aikaan, jolloin Britannia oli osa Rooman valtakuntaa. Sen päähenkilöinä on kelttiläinen Britannian kuningas Cymbeline eli Cunobelinus, hänen tyttärensä Imogen ja tämän alempisäätyinen kosija Posthumus Leonatus. Mukana on myös Posthumuksen petollinen ystävä Iachimo, ja kuningatar, joka on Imogenin paha äitipuoli.


title: Cymbeline

text: Cymbeline on filmattu ainakin vuonna 1913 Yhdysvalloissa (Lucius Hendersonin ohjaus) ja Saksassa 1925 (Ludwig Bergerin ohjaus). Vuonna 1981 näytelmä ilmestyi videolla, ohjaajana Patrick Tucker. Elijah Moshinskyn ohjaamassa vuoden 1982 televisioversiossa, jonka tuotti BBC, oli Imogenina Helen Mirren. Vuonna 2000 ilmestyi saksalainen televisioversio, jonka ohjasi Dieter Dorn. Vuonna 2014 julkaistiin modernisoitu versio, jonka ohjasi Michael Almereyda.


title: Cymbeline

text: Joel Elstelä on suomentanut ja sovittanut näytelmän teatteri Beowulfille, joka esitti sen kesäteatterissa 1993.


title: Ikat

text: Ikat ("solmia") eli ikkat, ikatti on värjäysmenetelmä, jossa kudokseen käytettävät langat värjätään etukäteen niin, että ne kudottaessa muodostavat tietynlaisia kuvioita Nimitystä käytetään myös kudonnaistyypistä, johon käytetään solmuvärjäyksen tyylisellä menetelmällä ennen kudontaa värjättyä kudetta tai lointa. Japanissa tekniikka tunnetaan nimellä kasuri tai egasuri, suomalaisessa kansanperinteessä flammuvärjäys tai täplävärjäys.


title: Ikat

text: Kaksoisikat syntyy, kun sekä kude että loimi värjätään ennen kudontaa.


title: Ikat

text: Värjäys suoritetaan tietyn laskelman mukaan niin, että loimi tai kudelangat sidotaan siten, että vain tarkoin määrätyt osat langoista värjäytyvät. Prosessia toistetaan niin kauan, että langat ova halutulla tavalla värjäytyneet. Tyypillisessä ikattivärjäyksellä tehdyssä työssä, esimerkiksi matossa kuvioiden ääriviivat eivät ole täysin selkeät, vaan näyttävät aivan kuin läikehtivän.


title: Ikat

text: Ikattia on kahta tyyppiä:Näiden kahden yhdistelmä ns. kaksoisikatti on käytössä Indonesiassa, Japanissa ja Intiassa ja jonkin verran myös Euroopassa.


title: Ikat

text: Gujaratin silkkistä patolu-kangasta on valmistettu ainakin 1500-luvulta alkaen. Sitä pidetään kaksoisikateista taidokkaimpana. Intiasta tuotiin paljon patolu-kankaita Indonesiaan ja niitä jäljiteltiin erityisesti Jaavalla. Intiassa tehtiin vientiä varten sekä materiaalinsa että laatunsa, kokonsa ja jopa kuviointinsakin puolesta erilaisia kankaita kuin kotimaassa käytetyt.


title: Ikat

text:
Indonesian ikateista ovat kuuluisimpia puuvillaiset ns. gringsing-kaksoisikatit, joita valmistetaan Balin Tengananin kylässä. Ne eivät ilmeisesti ole saaneet vaikutteita Intian patolu-kankaista. Kankaan nimi gringsing tarkoittaa "ei sairas". Kudonnaisten uskottiin suojelevan pahalta ja niitä käytettiin rituaaleissa.
Merkittäviä ikatti-perinteitä on Balin lisäksi Sumballa, Floresissa,Timorilla, Sulawesissa, Sumatralla sekä useilla Nusatenggaran saarilla. Muilla saarilla ikatit ovat arvostettuja tuontikankaita. Indonesissa ikatteja käytetään sekä arkipukeutumisessa että juhla-asuissa. Hienoimmat ikatit ovat perintökalleuksia. Myös hautauskankaina on käytetty ikatteja.


title: Songket

text: Songket on kangas, joka kuuluu brokadeihin Se kudotaan käsin silkistä tai puuvillasta, kuvio syntyy kulta- tai hopealangalla. Metallilanka antaa kankaalle kiiltävän hohteen. Metallilanka kudotaan kuteen joukkoon. Sana "songket" on peräisin malaijin sanasta "menyongket", "kirjailla kulta- tai hopealangalla". Songket on ylellisyystuote, jota perinteisesti käytetään juhlatilaisuuksissa hartiahuivina eli sarongina tai päähän solmittuna. Tanjak- ja songket-kampauksia käytettiin Malesian sulttanaattien hoveissa. Songketia ovat perinteisesti kutoneet musliminaiset ja nuoret tytöt, mutta nykyisin joskus pojat ja miehetkin harrastavat niiden kutomista.


title: Sumbansieppo

text: Sumbansieppo ("Ficedula harterti") on kotoperäinen indonesialainen hyönteissyöjälintu.


title: Sumbansieppo

text: Sumbansieppo elää ainoastaan Burun saaren metsissä Itä-Indonesiassa. Lajin elinympäristön laajuus on 20 000–50 000 neliökilometriä. Siebers nimesi lajin Ernst Hartertin kunniaksi.


title: Sumbansieppo

text:
Sumbansieppo käyttää pääasiassa ravinnokseen Burun saaren metsissä eläviä metsäheinäsirkkoja.
Sumbansieppon tunnistaa punaisesta pyrstöhöyhenestä ja vihreästä nokkaviivasta.


title: Debra Jo Rupp

text: Debra Jo Rupp (s. 24. helmikuuta 1951 Glendale, Kalifornia) on yhdysvaltalainen näyttelijä. Hänen tunnetuin roolinsa oli komediasarja "70's Show'ssa", jossa hän näytteli Ericin äitiä Kitty Formania vuosina 1998–2006. Rupp on vieraillut monissa televisiosarjoissa muun muassa "Frendeissä", "Seinfeldissä" ja "L.A. Law'ssa". Lisäksi hän on näytellyt sivurooleissa elokuvissa "Big – isoksi yhdessä yössä" (1988) ja "Kuolema pukee häntä" (1992).


title: Moby Dick (vuoden 1998 elokuva)

text: Moby Dick on vuonna 1998 valmistunut yhdysvaltalainen elokuva. Se on filmatisointi Herman Melvillen kirjoittamasta kirjasta nimeltä Moby Dick. Elokuva on kolmas filmatisointi Melvillen kirjasta, ja sen on ohjannut Franc Roddam ja tuottanut Francis Ford Coppola.


title: Combat Flight Simulator

text: Combat flight simulator on Microsoftin julkaisema lentosimulaattoripelisarja. Se eroaa Microsoftin tunnetuimmasta Microsoft Flight Simulator -pelisarjasta siten, että siinä lennetään sotilaslentokoneilla.


title: Combat Flight Simulator

text: Sarjaan kuuluu seuraavat pelit:


title: Helena Waris

text: Helena Waris (s. 1970) on suomalainen kirjailija. Hän on kirjoittanut erityisesti fantasiaa.


title: Helena Waris

text: Waris vietti lapsuutensa Kiteellä Pohjois-Karjalassa. 13-vuotiaana hän muutti Mikkeliin, missä hän kirjoitti ylioppilaaksi vuonna 1990. Waris on opiskellut puutarhuriksi. Hän asuu Ristiinassa.


title: Helena Waris

text: Vuonna 2009 ilmestyi Wariksen esikoisromaani ja "Pohjankontu"-trilogian aloitusosa "Uniin piirretty polku". Sarjan toinen osa "Sudenlapset" ilmestyi vuonna 2011 ja päätösosa "Talviverinen" 2013. Kaikki kolme osaa voittivat Suomen Tolkien-seuran vuoden parhaalle suomalaiselle fantasiakirjalle myöntämän Kuvastaja-palkinnon. "Uniin piirretystä polusta" on tehty Saara Leutolan ohjaama lyhytelokuva "Noidantuli", joka sai ensi-iltansa keväällä 2015.


title: Helena Waris

text: Vuonna 2014 ilmestyi Wariksen neljäs fantasiaromaani "Vuori". Myös se voitti Kuvastaja-palkinnon. Syksyllä 2015 ilmestyi Wariksen yhdessä puolisonsa Janne Nykäsen kanssa kirjoittamansa teos "Entropia", joka on dystopia tulevaisuuden Suomesta. Vuonna 2016 Waris sai Kaarina Helakisa -palkinnon.


Kuningas Abdilazizin kansainvälinen lentoasema () ) on kansainvälinen lentoasema Jeddan lähellä Saudi-Arabiassa. Se avattiin käyttöön vuonna 1981. Lentoaseman kautta kulki 11 248 000 matkustajaa vuonna 2003. Lentoasema on nimetty Saudi-Arabian perustajan, Ibn Sa’udin mukaan.


title: Lahden Kirjamessut

text: Lahden Kirjamessut on Lahdessa vuosittain maaliskuussa järjestettävä kirjallisuustapahtuma. Messut järjestettiin ensimmäisen kerran 2008. Lahti Hallissa järjestettävässä tapahtumassa vieraili vuonna 2008 noin 4000 kävijää. Messujen yhteydessä järjestetään myös antiikkimessut. Sarjakuva on messujen yksi painopisteistä. Lahtelainen Puupäähatulla palkittu sarjakuvataiteilija Marko Turunen toteuttaa messujen päänäyttelyn.


title: Lahden Kirjamessut

text: Lahden Kirjamessujen neuvonantajina toimivat runoilija, suomentaja ja kustantaja Leevi Lehto sekä suomentaja, Suomen Penin puheenjohtaja Jukka Mallinen.


title: Tikkala

text: Tikkala voi tarkoittaa seuraavia:


title: The Cathedral and the Bazaar

text: The Cathedral and the Bazaar on Eric S. Raymondin avoimen lähdekoodin ohjelmistotuotannon menetelmistä kirjoittama essee, joka perustuu hänen havaintoihinsa Linuxin ja Fetchmailin kehitystyöstä. Essee julkistettiin ensi kerran Linux-kongressissa 27. toukokuuta 1997 ja julkaistiin painetussa muodossa 1999.


title: The Cathedral and the Bazaar

text: Esseessä asetetaan vastakkain kaksi erilaista vapaan ohjelmiston kehittämismetodia:Torvaldsin käyttämäksi kehitysmalliksi kuvataan "release early and often, delegate everything you can, be open to the point of promiscuity": julkaise varhain ja usein; delegoi kaikki minkä voit; ole avoin umpimähkäisyyteen asti. Raymond ehdottaa, että Torvaldsin suurin ja merkittävin keksintö ei ollut itse ydin, vaan sen kehitykseen käytetty malli. Raymond kehuu Torvaldsin kykyä tuottaa käyttöjärjestelmän ydin, mutta innovaatioiden sijaan Torvaldsin kyvyt loistavat insinöörimäisen suunnittelun ja ongelmien välttämisen laadussa.


title: The Cathedral and the Bazaar

text: Esseen keskeisin väittämä on Linuksen laiksi kutsuttu lause "given enough eyeballs, all bugs are shallow". Eli: mitä paremmin koodi on laajan yleisön saatavilla testaukseen, käyttöön ja kokeiluun, sitä nopeammin kaikenlaiset ohjelmavirheet, bugit, häviävät tuotteesta. Sitä vastoin katedraalimallissa ylenmääräinen aika ja työpanos kuluvat samantapaisten virheiden jäljittämiseen, koska koodi on vain harvojen kehittäjien ulottuvilla.


title: The Cathedral and the Bazaar

text: Essee auttoi useimpia vapaan lähdekoodin ohjelmistoja kehittäviä tahoja omaksumaan basaarityylisen työtavan joko kokonaan tai osittain. Alun perin katedraalimallin kehitysprojektit GNU Emacs ja GCC siirtyivät sittemmin basaarimallin käyttöön. Esseellä oli huomattava vaikutus siihen, että Netscape vapautti selaimensa lähdekoodin, mikä johti lopulta Mozilla-projektin syntyyn.


title: The Cathedral and the Bazaar

text: Kun O'Reilly-kustantamo julkaisi esseen painetussa muodossa 1999, tapahtuma merkitsi uutta merkkipaalua. "The Cathedral and the Bazaar" -kirjasta tuli ensimmäinen kaupallisesti julkaistu kirjallinen teos, joka käyttää vapaata "Open Publication License" -lupaehtoa.


title: Nokia 7610 Supernova

text: Nokia 7610 Supernova on Nokian matkapuhelinmalli, joka tuli myyntiin syyskuussa 2008. Nokian suositushinta puhelinmallille on 220-270 euroa. Matkapuhelimessa on 3,2 megapikselin kamera, peilipinta ja liukuva kansi. Supernovassa on myös paikka muistikortille. Siinä on radio, Bluetooth ja pakettidata. Puhelimella on myös mahdollista selata internet-sivustoja.


title: Gerry Cosby

text: Gerry Cosby (15. syyskuuta 1909 Roxbury, Massachusetts, Yhdysvallat – 26. marraskuuta 1996) oli yhdysvaltalainen jääkiekkoilija. Hän johti Yhdysvaltain maajoukkueen sen ensimmäiseen maailmanmestaruuteen vuoden 1933 maailmanmestaruuskisoissa. Hänet valittiin International Ice Hockey Federation Hall of Fameen vuonna 1997.


title: Henrik Lund

text: Henrik Lund (29. syyskuuta 1875 – 6. kesäkuuta 1948) oli grönlantilainen lyyrikko, taiteilija ja pappi. Hän kirjoitti sanat Grönlannin kansallislauluun, Nunarput utoqqarsuanngoravitiin.


title: Ydinkäyttöinen lentokone

text: Ydinkäyttöinen lentokone on lentokone, jonka moottoreissa hyödynnetään ydinvoimaa. Sekä Yhdysvallat että Neuvostoliitto suunnittelivat ydinlentokoneita 1950- ja 1960-luvuilla, ja prototyypit valmistuivat koelentokäyttöön. Koneita suunniteltiin erittäin pitkän lentomatkan pommikoneiksi. Teoriassa ydinreaktorilla varustettu pommittaja olisi voinut päivystää ilmassa parin viikon ajan.


title: Ydinkäyttöinen lentokone

text: Ydinvoimalla toimivan lentokoneen suunnittelu aloitettiin NEPA-projektin ("Nuclear Energy for the Propulsion of Aircraft") puitteissa jo vuonna 1946. 1951 NEPAn tietojen perusteella käynnistettiin ANP-projekti ("Aircraft Nuclear Propulsion"). Tässä projektissa kaksi Convair B-36-pommikonetta otettiin muokattavaksi X-6-koekoneiksi. Ilmajäähdytteinen 3 MW ydinreaktori asennettiin koekoneen pommitilaan ja todettiin toimivaksi. Koneen moottorit olivat tavanomaiset Convair-36-koneen moottorit, eikä ydinreaktoria kokeiltu voimanlähteenä. Ohjelma peruttiin ennen kuin koneita oli saatu valmiiksi.


title: Ydinkäyttöinen lentokone

text: Project Pluto puolestaan oli suunnitelma rakentaa ydinenergaa hyväksikäyttävä risteilyohjus. Tämäkin suunnitelma peruttiin.


title: Ydinkäyttöinen lentokone

text: Neuvostoliittolaiset pääsivät tutkimuksissaan pidemmälle. Kaksi valmista Tupolev Tu-119 -konetta valmistui koelentoihin. Nämäkin hylättiin pian liian suurten turvallisuusriskien johdosta. Tu-119 perustui edelleen käytössä olevaan Tupolev Tu-95 -pommikoneeseen.


title: Moby Dick (täsmennyssivu)

text: Moby Dick tarkoittaa seuraavia asioita:


title: Turhaa lemmen touhua

text: Turhaa lemmen touhua () on William Shakespearen 1590-luvun puolivälissä kirjoittama komedia. Se kertoo Navarran kuninkaasta ja kolmesta aatelismiehestä, jotka vannovat paneutuvansa opintoihinsa kolmeksi vuodeksi, ja pidättäytyvänsä tämän ajan naisseurasta. Navarraan saapuu ranskalainen prinsessa hovinaisineen, ja valan tehneet nuorukaiset tietysti rakastuvat näihin.


title: Turhaa lemmen touhua

text: Näytelmään kuuluu laulu, jonka eräs tutkija tunnisti. Kolmannen näytöksen alkuun on käsikirjoituskopioissa kirjoitettu sana "Concolinel", mutta alkujaan siinä on lukenut "Qvand Colinet", joka on Shakespearen aikana suosittu ranskalainen pilkkalaulu miehen sukupuolielimestä.


title: Turhaa lemmen touhua

text: Kenneth Branagh ohjasi näytelmän pohjalta vuonna 2000 musikaalielokuvan ja sijoitti sen 1930-luvulle. Televisio- ja elokuvasovituksia on tehty useita sekä ennen että jälkeen sen. Katso myös Luettelo William Shakespearen näytelmien elokuvasovituksista.


title: Convair B-36 Peacemaker

text: Convair B-36, epäviralliselta kutsumanimeltään "Peacemaker", oli yhdysvaltalainen pommikone. B-36 oli ensimmäinen mannertenväliseen toimintaan soveltuva pommikone. B-36 oli ensimmäinen varta vasten ydinaseita varten suunniteltu kone ja suurin massavalmisteinen mäntämoottorein varustettu lentokone. Tavallisuudesta poiketen koneen potkurit olivat siipien takapuolella. Pommikuorma oli valtava, 32-39 tonnia, ja puolustusaseistuksena oli neljä sisäänvedettävää kaksoiskonekivääritornia sekä tykkitorni pyrstössä.


title: Convair B-36 Peacemaker

text: Koneesta valmistettiin useita eri versioita. B-36D-versiosta alkaen koneessa oli sekä mäntämoottorit että suihkuturbiinit.


title: Convair B-36 Peacemaker

text: Loivasti nuolimuotoisia siipiä käyttävän koneen oli tarkoitus korvata Yhdysvaltain ensimmäisin täysin strateginen pommituskone, B-29. B-29:n kantomatka (5 200 km) oli paljon lyhempi, esimerkiksi Neuvostoliittoon suuntautuvia pommituksia ajatellen.


title: Convair B-36 Peacemaker

text: Ensimmäinen protoyyppi lensi elokuussa 1946, ja kone tuli palveluskäyttöön 1949. Se poistui käytöstä helmikuussa 1959, kun edelleen käytössä oleva Boeing B-52 -kone korvasi sen.


title: Convair B-36 Peacemaker

text: Lentäjät eivät pitäneet B-36:tta onnistuneena konstruktiona. Se oli fyysisesti raskas lentää ja sen Wasp Major -moottorit osoittautuivat epäluotettaviksi. Työntöpotkureihin asennettuina niissä oli jatkuvia jäähdytysongelmia ja niiden kaasuttimet jäätyivät kesken lennon. Katsottiin, että oli normaalia, että ainakin yksi moottori sammui kesken lennon. Siipi oli niin paksu, että mekaanikko saattoi kävellä siiven sisällä kesken lennon sammuneen moottorin luo ja yrittää korjata sitä ajossa.


title: Convair B-36 Peacemaker

text: Lentäjillä oli sanonta: "six turning and four burning" kaikkien moottorien ollessa käynnissä. Sarkastisempi toteamus oli: "two turning, two burning, two choking, two smoking and two unaccounted for".


title: Convair B-36 Peacemaker

text: B-36 oli myös X-6 -projektin pohjana. Tässä yritettiin luoda ydinkäyttöinen lentokone. Koekoneen pommitilaan asennettiin ilmajäähdytteinen ydinreaktori. Reaktorin sinänsä todettiin toimivan, mutta projekti hylättiin ennen varsinaisia testejä. Kone lensi tavanomaisin mäntä- ja suihkumoottorein.


title: Läntinen Nusa Tenggara

text: Läntinen Nusa Tenggara () on Indonesian provinssi. Se sijaitsee Pienillä Sundasaarilla ja provinssin alue muodostaa saariston länsiosan, lukuun ottamatta oman provinssinsa muodostamaa Balia.


title: Läntinen Nusa Tenggara

text: Provinssin suurin saari on Sumbawa provinssin itäosassa ja toiseksi suurin Lombok länsiosassa. Provinssin pääkaupunki on Mataram, joka sijaitsee Lombokin saarella.


title: Läntinen Nusa Tenggara

text: Provinssin alueella asuu 4,5 miljoonaa ihmistä. Sasak-kansa on provinssin suurin etninen ryhmä. He asuvat pääosin Lombokin saarella ja he muodostavat yli kaksi kolmannesta provinssin väkiluvusta. He puhuvat äidinkieleltään sasakin kieltä ja uskonnoltaan he ovat muslimeja.


title: Läntinen Nusa Tenggara

text: Vuonna 2002 YK:n kehitysohjelma luokitteli Läntisen Nusa Tenggaran Indonesian vähiten kehittyneeksi provinssiksi. Sitä ovat vaivanneet kulkutaudit ja aliravitsemus.


title: Läntinen Nusa Tenggara

text: Alueella on tulivuoria ja maanjäristyksiä. Vuoden 2007 lopussa provinssia tärisytti 6,7 richterin maanjäristys. Kesällä 2008 seuraava maanjäristys tuhosi asuinrakennuksia.


title: Petri Laine

text: Petri Laine (s, 1969) on suomalainen tieteis- ja kauhukirjailija. Turbator julkaisi Laineen tieteisnovellikokoelman "Taivaan kaikki värit" vuonna 2008 ja kauhunovellikokoelman "Surunkorento" vuonna 2009. Kauhu- ja jännitysromaani "Haudattu sydän" ilmestyi 2010. Laineen novelleja on julkaistu muun muassa Portti-lehdessä. Hän on mukana myös Turbatorin "Tuhansien zombien maa" -novelliantologiassa.


title: Ari Lahti (toimitusjohtaja)

text: Ari Lahti (s. 1963 Leppävirta) on rahoituskonserni Icecapitalin perustajaosakas ja toimitusjohtaja, sekä Kuopion Palloseura Oy:n pääomistaja. Maaliskuussa 2010 Lahdesta tuli myös Turo Tailorin vähemmistöosakas. Hän on Suomen Palloliiton puheenjohtaja tammikuusta 2018.Koulutukseltaan hän on valtiotieteen lisensiaatti.


title: Ari Lahti (toimitusjohtaja)

text: Lahden nykyisiin luottamustehtäviin kuuluvat Wulff-yhtiöt Oyj:n (ent. Beltton) hallituksen puheenjohtajuus (2000–) sekä Oy Veikkaus Ab:n hallituksen jäsenyys (2002–). Hän on toiminut aikaisemmin muun muassa Veikkausliigaa hallinnoivan Jalkapalloliiga ry:n hallituksen puheenjohtajana sekä Helsingin Arvopaperipörssin hallituksessa.


title: Ari Lahti (toimitusjohtaja)

text: Lahti on syntynyt Sorsakoskella, jossa hänen isänsä työskenteli Hackmanilla. Sorsakoskelta perhe muutti pian Leppävirralle, jossa Lahti kävi ala-asteen. Tämän jälkeen perhe siirtyi Kuopioon, jossa Lahti kävi Minarissa yläasteen ja vuoden lukiota, ennen kuin lähti 1977 suorittamaan stipendin turvin lukion loppuun englantilaisessa Atlantic Collegessa.


title: Ari Lahti (toimitusjohtaja)

text: Lahti palasi Englannista Suomeen opiskelemaan kansantaloutta ja oikeustiedettä Helsingin yliopistossa. Hän valmistui kuitenkin valtiotieteellisestä, josta hänen tuorein tutkintonsa on valtiotieteen lisensiaatti.Lahti on toiminut pitkään jalkapallon parissa. Kuopion Palloseura Oy:n hallituksen lisäksi hän on toiminut myös Veikkausliigaa hallinnoivan Jalkapalloliiga ry:n hallituksen puheenjohtajana (1997–2000).


title: Ari Lahti (toimitusjohtaja)

text: Kun Kuopion Palloseura oli talousvaikeuksissa 1990-luvun lopussa, Lahti lähti perustamaan KuPS Oy:tä (1998). Hänen käsiinsä päätyi 20–25 % uuden yhtiön osakkeista ja hallituspaikka.


title: Ari Lahti (toimitusjohtaja)

text: Vuoden 2006 lopussa Lahti pelasti Kuopion Palloseura Oy:n toistamiseen yhtiötä uhanneelta konkurssilta sijoittamalla yhtiöön yli 200 000 euroa aikaisempien sijoituksensa lisäksi (antoi merkintätakauksen koko osakeannin osalta). Lisäinvestoinnin myötä hänestä tuli yhtiön suurin omistaja ja sen hallituksen puheenjohtaja. Hän omistaa osakkeista 94,98 %, 5 % omistaa Jukka Pitkänen ja loput 0,02 % omistaa 30 pienosakasta – toisin sanoen ennen kyseistä rahoituskierrosta osakkeita omistaneet muut henkilöt. Sijoitustaan KuPSiin Lahti kuvaili "pikkupojan unelmaksi".


title: Ari Lahti (toimitusjohtaja)

text: Vuonna 2009 Lahti oli Suomen Palloliiton puheenjohtajavaalin ehdokasasettelun kärkinimien joukossa. Hän kuitenkin päätti vetäytyä kisasta Sauli Niinistön ehdokkuuden vahvistuttua. Tässä yhteydessä Lahti tuki julkisesti Niinistöä puheenjohtajaksi.


title: Ari Lahti (toimitusjohtaja)

text: Lahdella ei itsellään ole kilpataustaa jalkapallossa. Hän kertoo perineensä urheiluinnostuksen isältään, joka oli aikoinaan SM-sarjatason painija. Kuopiossa kuvioihin tuli jalkapallo, ja Olli Rehn veti hänet mukaan jalkapallon järjestötoimintaan. Rehn oli Lahden edeltäjä Jalkapalloliiga ry:n hallituksen puheenjohtajana.


title: Ari Lahti (toimitusjohtaja)

text: Jalkapallon lisäksi Lahti harrastaa golfia.


title: Markus Nordlund

text: Markus Nordlund (s. 27. heinäkuuta 1985 Eurajoki) on suomalainen jääkiekkopuolustaja, joka pelaa Saksan DEL-liigan Krefeld Pinguinessa. Elite Prospects -sivuston Matias Strozykin mukaan hän on isokokoinen puolustaja, joka ei kuitenkaan käytä kokoaan kovin usein hyväkseen. Strozykin mukaan Nordlund tykkää pitää kiekkoa, mutta hän ajoittain ottaa kuitenkin tarpeettomia riskejä ja menettää kiekon. Nordlundilla on kova laukaus. Hänellä on kehitettävää oman pään pelaamisessa.


title: Markus Nordlund

text: Nordlund on Eurajoen Lätkän kasvatti, mutta hän siirtyi jo varhain juniorina Rauman Lukkoon. Nordlund oli lähellä SM-liigaan pääsyä useampana kautena A-nuorissa, mutta hän kärsi paljon loukkaantumisista. Kaudella 2005–2006 Nordlund nousi lopulta SM-liigaan, jossa tulokaskausi toi 28 runkosarjaottelussa tehot 2+1=3. Hän teki liigadebyyttinsä 15. lokakuuta 2005 Helsingin IFK:ta vastaan. SM-liigauransa avausmaalin Nordlund teki 9. maaliskuuta 2006 vieraissa samaa joukkuetta vastaan. Hän pelasi ison osan kaudestaan vielä myös Lukon A-nuorissa, joiden tehokkain puolustaja Nordlund oli Mikko Saaren kanssa tehoilla 7+11=18. Nordlund pelasi myös kolme ottelua lainalla Mestis-joukkue Kajaanin Hokissa marraskuussa 2005.


title: Markus Nordlund

text: Kauden 2006–2007 Nordlund aloitti lainalla Mestis-joukkue Forssan Palloseurassa. Lokakuussa 2006 hän siirtyi kahdeksan ottelun mittaiselle koeajalle Kalevan Palloon. Nordlund pelasi siellä kaikkiaan 13 ottelua lainalla, kunnes hän palasi joulukuussa Lukkoon, kun joukkueen puolustus kärsi loukkaantumisista.


title: Markus Nordlund

text: Huhtikuussa 2008 Nordlund teki kaksivuotisen sopimuksen Turun Palloseuran kanssa. Hän oli kaudella 2008–2009 tehoilla 9+14=23 joukkueen tehokkain puolustaja. Nordlund oli sitä myös seuraavalla kaudella 2009–2010 tehoilla 6+15=21. Hän voitti Suomenmestaruuden keväällä 2010. Saman vuoden toukokuussa Nordlund teki yksivuotisen jatkosopimuksen TPS:n kanssa. Kaudella 2010–2011 hän teki todellisen läpimurtonsa SM-liigassa tehoilla 16+20=36, joilla Nordlund voitti puolustajien maalipörssin (Juha Rantasila -palkinto) ja sijoittui puolustajien pistepörssissä toiseksi Ässien Ville Uusitalon jälkeen.


title: Markus Nordlund

text: Kaudeksi 2011–2012 Nordlund siirtyi kaksivuotisella sopimuksella Jokereihin. Kovista odotuksista huolimatta edelliskauden puolustajien maalipörssivoittajan kauden avausmaali syntyi kuitenkin vasta syyskauden päätösottelussa 11. joulukuuta 2011 Saimaan Palloa vastaan. Nordlund voitti SM-pronssia keväällä 2012. Saman vuoden joulukuussa hän teki vuoden mittaisen jatkosopimuksen Jokereiden kanssa.


title: Markus Nordlund

text: Elokuussa 2013 Nordlundin kerrottiin väistyvän Jokereiden puolustuksesta joukkueen hankittua Jere Karalahden. Hän liittyi kauden 2013–2014 kynnyksellä toistaiseksi voimassa olevalla sopimuksella Mestis-joukkue Kiekko-Vantaan riveihin. Muutaman siellä pelatun ottelun jälkeen Nordlund siirtyi lähtökohtaisesti kuukauden mittaisella lainasopimuksella Sveitsin National League A:ssa pelaavaan HC Ambrì-Piottaan. Hän purki sittemmin sopimuksen Jokereiden kanssa ja teki marraskuussa loppukauden kattavan sopimuksen Ambrì-Piottan kanssa. Nordlund vahvisti kauden aikana myös Genève-Servette HC:hen joukkuetta Spengler Cupissa, joka päättyi joukkueen voittoon. Hän voitti myös koko turnauksen tehotilaston lukemalla +6 ja valittiin tähdistökentälliseen.


title: Markus Nordlund

text: Kaudeksi 2014–2015 Nordlund siirtyi vuoden mittaisella sopimuksella Ruotsiin ja SHL-joukkue Djurgårdens IF:n riveihin. Hänellä oli yli puolet kaudesta pelanneista joukkueen paras teholukema (+2). Nordlund oli kauden jälkeen pitkään ilman sopimusta, kunnes hän palasi lopulta marraskuussa 2015 aluksi neljän ottelun koeajalle HC Ambrì-Piottaan paikkaamaan Mikko Mäenpään loukkaantumista.


title: Markus Nordlund

text: Nordlund siirtyi kaudeksi 2016–2017 vuoden mittaisella sopimuksella Vaasan Sportiin. Hänet hankittiin johtavaksi puolustajaksi, mutta Nordlundin kausi osoittautui kuitenkin pettymykseksi, kun hän teki runkosarjassa vain 16 tehopistettä ja keräsi heikon teholukeman –19. Kauden 2017–2018 alussa, syyskuussa 2017 Nordlund siirtyi try-outille Saksan DEL-liigan Krefeld Pinguineen. Hän sai joukkueeseen vuoden mittaisen sopimuksen jo ennen ensimmäistäkään ottelua vain pari päivää myöhemmin.


title: Markus Nordlund

text: Kaudella 2012–2013, 23. helmikuuta 2013 Nordlund taklasi paikallisottelussa Helsingin IFK:n kapteenin Ville Peltosen laitaan. Taklauksen seurauksena Peltoselle tuli lievä aivovamma, rintakehävamma ja lohkesi kaksi hammasta. Nordlund sai ottelussa 5+20 minuutin rangaistuksen päähän kohdistuneesta taklauksesta ja automaattisen pelirangaistuksen käytöksestä. SM-liigan kurinpitoryhmän sijaan hallitus antoi hänelle kahden ottelun pelikiellon. Hallitus perusteli ratkaisussaan tilanteessa täyttyneen laitataklauksen ja kohtuuttoman kovan pelin tunnusmerkit, vaikka Nordlundin taklauksessa kyse ei ollut ryntäyksestä, eikä tahallisesta teosta. Kurinpitoryhmän puheenjohtajan Sami Kyntölän mukaan ryhmä ei olisi antanut hänelle pelikieltoa. Samana päivänä SM-liigan hallitus erotti kurinpitoryhmän. Sekä Peltosen vakava loukkaantuminen että Nordlundin saama pelikielto aiheuttivat paljon kohua. Ennen kurinpitopäätöstä Aller Media Oy katkaisi sponsorisopimuksen HIFK:n ja Jokereiden kanssa. Toimitusjohtaja Pauli Aalto-Setälän mukaan ei ole sponsorin tehtävä laatia kaukaloon käyttäytymissääntöjä. Hän kommentoi päätöstään:


title: Markus Nordlund

text: SM-liigan hallituksen tapa käsitellä Nordlundin puhtaaksikin luonnehdittu taklaus sai osakseen paljon negatiivisiä reaktioita.


title: Markus Nordlund

text: Nordlund on pelannut Suomen A-maajoukkueessa kolme A-maaottelua tehden yhden maalin. Hän teki A-maajoukkuedebyyttinsä Channel One Cupissa joulukuussa 2010, jolloin Nordlund korvasi loukkaantuneen Ilkka Heikkisen. Turnauksen Espoossa 16. joulukuuta 2010 pelattu avausottelu Tšekkiä vastaan oli näin ollen hänen ensimmäinen A-maaottelunsa. Nordlundin ensimmäinen A-maajoukkuemaali syntyi saman turnauksen päätösottelussa 19. joulukuuta isäntäjoukkue Venäjää vastaan.


title: Markus Nordlund

text: Nordlund on pelannut myös 13 nuorten maaottelua.


title: Rick Sklar

text: Rick Sklar (1929/1930 New York, New York – 22. kesäkuuta 1992 New York) oli yhdysvaltalainen radiovaikuttaja.


title: Rick Sklar

text: Uransa alkuvaiheessa Skalr toimi käsikirjoittajana newyorkilaisille WNYC- ja WPAC-radioasemille. Vuonna 1954 hän siirtyi WINS-asemalle apulaisohjelmajohtajaksi. Siellä hänen tehtäviinsä kuului muun muassa kuulijakilpailujen ja mainoslauseiden ideointi.


title: Rick Sklar

text: WABC-asemalle Sklar siirtyi 1962 ja seuraavana vuonna hänet nimettiin aseman ohjelmajohtajaksi. Kuulijalukujen parantamiseksi Sklar supisti aseman 77 levyn soittolistan noin 24 levyyn, ja kolmea eniten myytyä kappaletta alettiin soittamaan parin tunnin välein. Samaan aikaan hän pyrki kannustamaan aseman persoonallisia tiskijukkia, kuten Bruce Morrow'ta. 1960-luvun lopulla WABC:ta kuunteli neljäsosa New Yorkin radionkuuntelijoista ja se oli kaupungin kuunnelluin musiikkiradioasema.


title: Rick Sklar

text: Sklarista tuli ABC Radion ohjelmasuunnittelun varajohtaja 1977. Vuonna 1984 hän siirtyi perustamaansa radiokonsultointiyritykseen Sklar Communicationsiin.


title: Rick Sklar

text: Sklar kuoli hoitovirheestä johtuneeseen hapenpuutteeseen leikkauksen aikana. Hänet nimettiin postuumisti Radio Hall of Fameen vuonna 1993.


title: Leppälinnut

text: Leppälinnut ("Phoenicurus") on sieppojen heimoon kuuluva lintusuku. Sukuun kuuluu 7 lajia.


title: Sveitsin jääkiekkoliitto

text: Sveitsin jääkiekkoliitto (, , , ) liitto, joka vastaan Sveitsin jääkiekosta. Liitto on IIHF:n jäsen vuodesta 1908, ja on yksi IIHF:n perustajista. Sveitsin jääkiekkoliitto hallinnoi molempia ammattilaisliigoja (NLA ja NLB) Sveitsissä sekä maajoukkueita.


title: Mainio Manu

text: Mainio Manu () on yhdysvaltalainen Nelvanan tuottama ja Roger Bollen, sekä Marilyn Sadlerin luoma tietokoneanimaatiosarja, joka kertoo kaksikielisestä latinoremonttimiehestä Mainio Manusta ja hänen puhuvista työkaluistaan.


title: Mainio Manu

text:
Manu Mainiolla on työkalupakissaan 8 työkalua, jotka ovat
Patu - vasara
Ville - ristipääruuvari
Ruuvari - miinusruuvari
Milli - mittanauha
Nipsu - pihdit
Sahuri - saha
Putkeli - jakoavain (näyttää putkipihdeiltä)
Fikkari - taskulamppu (ei esiinny kaikissa jaksoissa)


title: Bir Moghrein

text: Bir Moghrein (, myös "Bir Mogreïn", "Bîr Moghreïn") on kaupunki ja sotilasasema Tiris Zemmourin alueella pohjoisessa Mauritaniassa. Kaupunki sijaitsee lähellä Länsi-Saharan rajaa, 326 metrin korkeudesta merenpinnasta. Kaupungissa ei ole matkailukohteita. Bir Moghreinissa ei myöskään ole ravintoloita, pubeja, hotelleja, hostelleja eikä leirintäalueita. Bir Moghreinissa on lentokenttä. Kentän ICAO-koodi on GQPT. Dakar-rallin reitti on kulkenut kaupungin läpi.


title: Bir Moghrein

text: Bir Moghreinin ympäristössä on maamiinoja. Esimerkiksi vuonna 2004 alueella raivattiin 6 000 neliökilometrin kokoinen miinakenttä.


title: Bir Moghrein

text: Bir Moghrein sijaitsee 250 kilometriä Ain Ben Tilistä lounaaseen, 440 km Zouératista pohjoiseen, 600 km algerialaisesta Tindoufista lounaaseen ja 900 km Cheggasta länteen.


title: Bir Moghrein

text: Taulukon lämpötilat perustuvat kuukausien keskimääräisiin lämpötiloihin kaupungissa kahdeksan vuoden säätilastojen ajalta. Tuona aikana kaupungissa ei ole ollut yhtään vesisade- tai lumisadepäivää.


title: Birgit Nilsson -palkinto

text: Birgit Nilsson -palkinto on ruotsalaisen sopraanon Birgit Nilssonin mukaan nimetty, maailman suurin klassisen musiikin palkinto.


title: Birgit Nilsson -palkinto

text: Suuruudeltaan miljoonan dollarin arvoinen palkinto jaetaan kahden tai kolmen vuoden välein. Valinnan tekee palkintosäätiön hallitus kansainvälisen asiantuntijaryhmän esityksen pohjalta.


title: Birgit Nilsson -palkinto

text: Ensimmäinen palkinnon saajaksi nimettiin 20. helmikuuta 2009 espanjalainen oopperalaulaja Plácido Domingo. Palkinnon saajan päätti Nilsson ennen kuolemaansa. Säätiön mukaan tietoa säilytettiin suljetussa kuoressa, joka avattiin vasta hieman ennen palkinnon julkistamista. Vuonna 2011 palkinnon sai italialainen kapellimestari Riccardo Muti ja vuonna 2014 Wienin filharmonikot.


title: Birgit Nilsson -palkinto

text: Palkinto voidaan puolittaa kahden voittajan kesken. Sen voi saada kukin voittaja vain kerran.


title: Birgit Nilsson -palkinto

text: The American Scandinavian Foundationilla on aikaisempi (alkaen vuodesta 1988), samanniminen palkinto (The Birgit Nilsson Prize). Se jaetaan lupaavalle nuorelle amerikkalaiselle oopperalaulajalle. Palkinto perustettiin ruotsalaisten Pohjois-Amerikassa sijainneen siirtomaan Uuden Ruotsin perustamisen 350-vuotisjuhlan kunniaksi. Se jaetaan vuosittain Uuden Ruotsin perustamisen vuosipäivänä.


title: Winkler

text: Winkler on pieni kaupunki eteläisessä Manitobassa, Kanadassa. Sen väkiluku on 9 106 (2006). Winkler on Pembina Valley Regionin suurin kaupunki ja liike-elämän, maataloustuotteiden ja teollisuustuotannon keskus.


title: Winkler

text: Kaupungin kaakkoispuolella sijaitsee Pembina Valley Provincial Parkin luonnonpuisto.


title: Winkler

text: Vuonna 2008 Winkler on Manitoban kuudenneksi suurin kaupunki ja yksi provinssin nopeimmin kasvavista.


title: Winkler

text: Viimeisen jääkauden päättyessä Agassiz-jääjärvi peitti suurta osaa nykyistä Manitobaa ja sen rantaviiva sijaitsi nykyisen Winklerin kaupungin laitamilla. Järven muodostama Pembina Escarpment -harjanne sijaitsee muutaman kilometrin päässä lännessä.


title: Winkler

text: Winklerin eurooppalainen asutus sai alkunsa vuonna 1874, jolloin alueelle saapuivat ensimmäiset venäläiset mennoniitat. Nämä ensimmäiset siirtolaiset muodostivat syvästi uskonnollisen yhteisön mutta eivät kuitenkaan rakentaneet alueelle perinteisiä kirkkorakennuksia. Ensimmäinen seurakunta perustettiin alueelle 1888 yhdysvaltalaisten lähetystyöntekijöiden saavuttua. Virallisesti Winklerin perusti puutavarayrittäjä ja poliitikko Valentine Winkler, jolla oli yritys läheisessä Mordenin kylässä. Kun Winklerin mennoniitta-asiakkaat toivoivat hänen perustavan toimipisteen lähemmäksi kaupunkia, hän sai Canadian Pacific Railwayn suostutelluksi rakentamaan rautatien kaupungin lounaisosaan.


title: Winkler

text: Winkler rekisteröitiin kyläksi 9. toukokuuta 1906. Tähän päivään mennessä kylään oli muuttanut suuri joukko saksalaisia, juutalaisia ja englantilaisia siirtolaisia. Mennoniitat alkoivat muuttaa maaseudulta kylään pian tämän jälkeen ja ensimmäisen maailmansodan jälkeen he muodostivat kylän väestöstä enemmistön.


title: Winkler

text: 1930-luvulla suuri joukko juutalaisia ja saksalaisia kauppiaita muutti pois Winkleristä, ja kylän väkiluku supistui. Väkiluku kääntyi nousuun toisen maailmansodan jälkeen. Winkler sai 7. huhtikuuta 1954 kaupungin aseman.


title: Winkler

text: Ilmasto eteläisessä Manitobassa on tyypillinen kuiva mannermainen ilmasto (Köppenin ilmastoluokitus: Dfb), talvet ovat kylmiä ja kesät taas lämpimiä. Keskimääräinen lämpötila on heinäkuussa 20 astetta ja tammikuussa noin -15,6 astetta. Keskimääräinen sateen määrä on noin 415 mm vuodessa, joka sataa useimmiten keväällä ja alkukesästä. Kasvukausi on keskimäärin 125 päivää.


title: Natriumkromaatti

text: Natriumkromaatti (NaCrO) on natriumkationien ja kromaattianionien muodostama ioniyhdiste. Ulkomuodoltaan se on hygroskooppisia keltaisia kiteitä. Veteen liuotettuna aine muodostaa heikosti emäksisen liuoksen.


title: Natriumkromaatti

text: Natriumkromaattia voidaan valmistaa teollisesti kromiittimalmista. Malmi sekoitetaan natriumkarbonaatin kanssa. Seokseen lisätään vesiliuoksina natriumhydroksidia, kaliumhydroksidia, natriumaluminaattia ja natriumsilikaattia. Seos kuivataan ja hapetetaan, jonka jälkeen natriumkromaatti voidaan erottaa..


title: Natriumkromaatti

text: Natriumkromaattia käytettiin aikaisemmin teollisuudessa korroosiota estävänä aineena. Ainetta käytetään myös puunsuoja-aineena. Radioaktiivista Cr-51-isotooppia sisältävällä natriumkromaatilla on käyttöä myös lääketieteessä. Aineella merkataan veren punasoluja, mikä mahdollistaa sairauksien tutkimisen


title: Natriumkromaatti

text: Hengitettynä natriumkromaatti aiheuttaa huonovointisuutta ja hengenahdistusta. Natriumkromaatti voi olla karsinogeeninen ja mutageeninen. Ympäristöön joutuessaan aine on vaarallista erityisesti veden eliöstölle.


title: Juha Toivonen

text: Juha Harri Antti Toivonen (s. 10. kesäkuuta 1987 Hattula) on suomalainen entinen jääkiekkomaalivahti, jonka viimeiseksi SM-liigaseuraksi jäi KalPa. Nykyään hän on HPK:n A-Nuorten valmennustiimissä.


title: Juha Toivonen

text: Toivonen on HPK:n kasvatti. Hän pelasi kaudella 2005–2006 kaksi ottelua HPK:n maalilla ja oli myös SM-liigan pudotuspeleissä joukkueen luukkuvahtina Karri Rämön loukkaannuttua välierissä. Kauden päätteeksi Toivonen pääsi juhlimaan mestaruutta, vaikkei saanutkaan peliaikaa. Suomen jääkiekkoliiton kilpailusääntöjen mukaisesti yksikin kokoonpanopöytäkirjaan merkitty pudotuspeliottelu oikeuttaa pelaajan saamaan SM-mitalin, jos hänen edustamansa joukkue sellaisen voittaa. Toivonen on siis jääkiekkoliiton käytännön mukaisesti voittanut Suomen mestaruuden. Toivosella oli mahdollisuus pelata yhdessä välierän ottelussa, kun HPK:n ykkösmaalivahti Miika Wiikman loukkaantui lievästi joukkueen alkuverryttelyssä. Wiikman kuitenkin pelasi ottelun ja jatkoi pelaavana maalivahtina mestaruuteen saakka. Kaudet 2006–2008 Toivonen edusti muutamaa Mestis-ottelua lukuun ottamatta HPK:n A-nuoria.


title: Juha Toivonen

text: Toivonen pelasi kaudet 2008–2010 pohjoisamerikkalaisessa farmisarja CHL:ssä, jossa hän edusti Odessa Jackalopesia. Ensimmäisellä kaudellaan hänet valittiin sarjan parhaiden tulokkaiden tähtikentälliseen. AHL:n Bridgeport Sound Tigers teki Toivosen kanssa kesällä 2009 kaksisuuntaisen sopimuksen. Hän ei kuitenkaan mahtunut Sound Tigersin kokoonpanoon ja pelasi toisenkin kauden Jackalopesissa.


title: Juha Toivonen

text: Kaudeksi 2010–2011 Toivonen siirtyi pelaamaan Mestistä Kajaanin Hokin paitaan. Hän pelasi hyvän tulokaskauden Mestiksessä ja sai seuraavaksi kaudeksi sopimuksen SM-liigan KalPaan.


title: Juha Toivonen

text: Juhan isoveli Hannu Toivonen on myös jääkiekkomaalivahti. Hän pelaa SM-liigan Tampereen Ilveksessä.


title: Philadelphia Quakers

text: Philadelphia Quakers oli ammattilaisjääkiekkojoukkue, joka pelasi NHL:ssä yhden kauden, 1930–1931. Quakersin kotihallina toimi Philadelphia Arena Pennsylvaniassa. Philadelphia Quakersin edeltäjä oli Pittsburgh Pirates.


title: The Shape of Finns to Come

text: The Shape of Finns to Come on kokoelmalevy, joka sisältää musiikkia kuudelta eri suomirockyhtyeeltä. Sen julkaisi lontoolainen Cherry Red Records kesällä 1980. Yhtiö halusi julkaista Suomessa tehtyä uutta rockmusiikkia brittien kuunneltavaksi ja valitsi mieleisensä kappaleet Poko Rekordsin katalogista. LP oli NME-lehden riippumattomien levymerkkien albumimyyntitilaston viidenneksi myydyin yhtenä kuukautena.


title: The Shape of Finns to Come

text:
A-puoli
B-puoli


title: Friedrich Fromm

text: Friedrich Fromm (8. lokakuuta 1888 Charlottenburg, Berliini – 12. maaliskuuta 1945 Berliini) oli saksalainen kenraalieversti toisen maailmansodan aikana. Fromm ei toiminut rintamakomentajana sodan aikana ja hänet muistetaan parhaiten Adolf Hitlerin salamurhaa yrittäneiden upseerien pettämisestä.


title: Friedrich Fromm

text: Fromm värväytyi kadetiksi armeijaan 30. joulukuuta 1906 ja palveli aluksi 55. kenttätykistörykmentissä. Ensimmäisen maailmansodan alkupuolen hän toimi adjutanttina eri esikunnissa ja loppupuolen esikuntaupseerina. Sodan jälkeen hän jäi Weimarin tasavallan typistettyihin puolustusvoimiin, toimien lähinnä esikuntatehtävissä eri yksiköissä ja myös tykistön komppanianpäällikkönä 1920–1922. Adolf Hitlerin johtaman Saksan kansallissosialistisen työväenpuolueen valtaannousun vuonna 1933 jälkeen Fromm siirrettiin sotaministeriöön. Hänet ylennettiin kenraalimajuriksi marraskuussa 1935.


title: Friedrich Fromm

text: Toisen maailmansodan alun aikoihin tykistön kenraaliksi ylennetystä Frommista tehtiin täydennysarmeijan komentaja ja armeijan aseistuksesta vastaava päällikkö. Tässä tehtävässä hän pysyi aina erottamiseensa saakka.


title: Friedrich Fromm

text: Monien ammattiupseerien lailla myös Fromm oli alkuun kannattanut Hitleriä, sillä tämä oli luvanut poistaa Versailles’n rauhansopimuksen Saksan armeijan koolle ja muodolle asettamattamat rajoitukset. Lisäksi Hitler oli luvannut nostaa asevoimat entiseen kunniaansa. Kuitenkin vuoteen 1942 mennessä Fromm monien kollegoidensa lailla oli alkanut pitää sotaa mahdottomana voittaa ja kannatti rauhanneuvottelujen aloittamista Neuvostoliiton kanssa.


title: Friedrich Fromm

text: Upseerien keskuudessa levisi vastarintahenki ja erilaisia vallankaappausyrityksiä suunniteltiin. Näistä merkittävin oli Hitlerin murhaamiseen ja vallankaappaukseen tähtäävä hanke, joka tunnetaan nimellä heinäkuun 20. päivän salaliitto. Frommin alaisuuteen kuului useita salaliiton jäseniä, kuten kenraali Friedrich Olbricht ja eversti Claus von Stauffenberg, joka sijoitti pommin Hitlerin viereen tämän Itä-Preussin päämajassa pidetyn kokouksen aikana. Fromm oli puolestaan salaliittolaisten johtohahmon Ludwig Beckin entinen alainen. Fromm, Olbricht ja Stauffenberg työskentelivät kaikki Bendlerblockissa, joka oli maavoimien toimistokompleksi Berliinissä.


title: Friedrich Fromm

text: Fromm tiesi salaliitosta ja hänet värvättiin mukaan, mutta hän oli epävarma ja päätti osallistua vallankaappaukseen vain mikäli se näyttäisi varmasti onnistuvan. Pommi-iskun jälkeen Stauffenbergin matkustaessa Hitlerin päämajasta takaisin Berliiniin Olbricht pidätti Frommin, joka olikin vetäytynyt hankkeesta heti kuultuaan salamurhan toimeenpanosta. Salaliittolaiset eivät olleet alun perinkään luottaneet Frommin tukeen ja häneen tilalleen astui Olbricht, joka sulki Frommin Bendlerblockin kellariin. Rakennus toimi salaliittolaisten päämajana.


title: Friedrich Fromm

text: Hitler selvisi räjähdyksestä vähin vammoin ja vallankaappaushanke kaatui. Natsihallinnolle uskolliset joukot ryntäsivät Bendlerblockiin ja vapauttivat Frommin. Fromm tiesi, että myös häntä epäiltäisiin. Hän yritti päästä tilanteesta kuin koira veräjästä ja peittääkseen jälkensä hän määräsi heti teloitettavaksi kaikki salaliiton jäsenet, jotka hän tiesi. Hän myös pakotti Ludwig Beckin tekemään itsemurhan.


title: Friedrich Fromm

text: Fromm ei toimistaan huolimatta päässyt turvaan. Hänen kiireelliset teloituksensa vain lisäsivät epäilyksiä. Vielä samana yönä paikalle ehtinyt propagandaministeri Joseph Goebbels totesi Frommille: ”Sinulla on kyllä ollut pirunmoinen kiire haudata kaikki todistajasi.”


title: Friedrich Fromm

text: Fromm pidätettiin syyskuussa 1944. Hänet tuomittiin kansantuomioistuimessa kuolemaan hirttämällä, mutta Hitler muutti tuomion. Palkkioksi petoksestaan Fromm teloitettiin ”sotilaallisesti” ampumalla.


title: Raahen suojeluskuntapiiri

text:
Raahen suojeluskuntapiiri muodostettiin Oulun läänin toisen kutsuntapiirin suojeluskuntien edustajakokouksessa 14. syyskuuta 1918 Raahen raatihuoneella.
Kenraalieversti Andrei Ždanovin johtama valvontakomissio vaati suojeluskuntajärjestön lakkauttamista 7. marraskuuta 1944 mennessä. Vaatimuksen perustana pidettiin rauhansopimuksen 21. artiklan tulkintaa, minkä mukaan kaikki fasistiset poliittiset ja sotilaalliset sekä sotilaallisluonteiset järjestöt pitää lakkauttaa.


title: Raahen suojeluskuntapiiri

text: Raahen suojeluskuntapiirin viimeisessä yleisessä kokouksessa 3. marraskuuta 1944 esitti Lauri Kallinen kiitokset kaikille toiminnassa mukana olleille, minkä jälkeen piirin toiminta lakkautettiin.


title: Pekka Jormakka

text: Juho Pekka Jormakka (s. 14. syyskuuta 1990 Jyväskylän maalaiskunta) on suomalainen jääkiekkoilija, joka pelaa KHL-joukkue Jokereissa. Hän on pelipaikaltaan oikea laitahyökkääjä ja hän laukoo oikealta.


title: Pekka Jormakka

text: Jormakka on Palokan Kiekon kasvatti. Hän siirtyi 11-vuotiaana JYPiin. Jormakka oli joukkueen C-nuorten paras pistemies sekä runkosarjassa että karsintasarjassa ja pudotuspeleissä kaudella 2005–2006. Hän toimi JYPin kapteenina. Kaudella 2006–2007 Jormakka oli tehoilla 24+22=46 joukkueen B-nuorten paras pistemies ja maalintekijä. Hän jakoi B-nuorten SM-sarjan maalipörssin kolmannen sijan Kiekkoreippaan Topias Rädyn kanssa ja sijoittui pistepörssissä neljänneksi. Jormakka voitti kauden päätteeksi B-nuorten Suomenmestaruuden. Kauden 2007–2008 päätteeksi hän voitti A-nuorten SM-pronssia.


title: Pekka Jormakka

text: Kaudella 2008–2009 Jormakka teki SM-liigadebyyttinsä. Hän pelasi ensimmäisen SM-liigaottelunsa 23. syyskuuta 2008 Pelicansia vastaan ja sai ottelussa jääaikaa 10.18 minuuttia. Jormakka teki liigadebyyttinsä jälkeen 3+1-vuotisen SM-liigasopimuksen JYPin kanssa. Liigauransa avausmaalin hän teki 17. lokakuuta 2008 Helsingin IFK:ta vastaan. Hänet palkittiin ottelun "Ilta-Sanomien" kahden tähden tähtipelaajana. Yhteensä Jormakka pelasi kauden aikana SM-liigassa 17 runkosarjaottelua tehopistein 1+2=3. Hän oli 22. tammikuuta 2009 ottelussa Saimaan Palloa vastaan tekemässä liigahistoriaa muodostettuuaan SM-liigan kaikkien aikojen ensimmäisen veljeshyökkäysketjun isoveljiensä Tuomon ja Kaarlon kanssa. Ketju muodostui yhteen otteluun JYPin päävalmentaja Risto Dufvan ideasta. Pekka Jormakka pelasi kauden aikana miesten pelejä myös yhteensä 13 Mestis-ottelun verran JYPin farmijoukkue D Teamissa ja alle 20-vuotiaiden maajoukkueessa. Hänen kautensa päättyi kuitenkin jalkavammaan ennen runkosarjan loppua.


title: Pekka Jormakka

text: Kauden 2009–2010 Jormakka aloitti D Teamissa. Hän pelasi lähes koko kauden Mestiksessä tehden D Teamin ja alle 20-vuotiaiden maajoukkueessa yhteensä 33 runkosarjaottelussa tehot 19+7=26. Jormakka voitti 15 osumallaan D Teamin sisäisen maalipörssin. Hän pelasi JYPin SM-liigajoukkueessa vain neljä ottelua. Myös kauden 2010–2011 Jormakka aloitti ja pelasi lähes kokonaan D Teamissa. Hän oli tehoilla 15+12=27 joukkueen paras maalintekijä ja kolmanneksi paras pistemies. Jormakka pelasi JYPin SM-liigajoukkueessa seitsemän runkosarjaottelua tehopistein 1+3=4. Keväällä 2011 hän vahvisti JYPin A-nuoria, joiden paras maalintekijä ja toiseksi paras pistemies Jormakka oli pudotuspeleissä tehoilla 7+4=11. Hän voitti kauden päätteeksi A-nuorten Suomenmestaruuden.


title: Pekka Jormakka

text: Toukokuussa 2011 Jormakka teki kaksivuotisen ja try-outin sisältäneen sopimuksen Pelicansin kanssa. Hän sai elokuun lopulla paikan joukkueesta. Jormakka murtautui SM-liigaan ja teki 42 runkosarjaottelussa tehot 7+14=21 sekä yhdeksässä playoff-ottelussa tehot 1+2=3. Hänen kevätkautensa sujui kuitenkin huonommin tammikuussa 2012 tulleen aivotärähdyksen takia. Jormakka voitti kauden päätteeksi SM-hopeaa. Kaudella 2012–2013 hän teki SM-liigan yhden kauden piste-ennätyksensä tehoilla 19+16=35, joilla Jormakka oli Pelicansin paras pistemies ja maalintekijä.


title: Pekka Jormakka

text: Kaudeksi 2013–2014 Jormakka siirtyi kaksivuotisella sopimuksella Tapparaan. Hän muodosti Olli Palolan ja Jan-Mikael Järvisen kanssa toimivan "Särkänniemi-ketjun" ja voitti kauden päätteeksi SM-hopeaa. Kaudella 2014–2015 Jormakka oli 15 osumallaan Tapparan kolmanneksi paras maalintekijä. Kevään 2015 pudotuspeleissä hän jakoi joukkueen sisäisen pistepörssin voiton Kristian Kuuselan kanssa tehoilla 8+10=18. Jormakka voitti myös Tapparan sisäisen tehotilaston lukemalla +10. Hän voitti kauden päätteeksi taas SM-hopeaa. Jormakka oli myös Mestarien liigassa joukkueen paras maalintekijä viidellä osumallaan ja jakoi sisäisen tehotilaston voiton Otto Rauhalan kanssa lukemalla +4.


title: Pekka Jormakka

text: Toukokuussa 2015 KHL-seura Jokerit ilmoitti tehneensä Jormakan kanssa kaksivuotisen sopimuksen. Hän pelasi kauden 2015–2016 aikana myös Spengler Cupissa. Huhtikuussa 2017 Jormakka solmi kaksivuotisen jatkosopimuksen Jokereiden kanssa. Kaudella 2017–2018, 29. syyskuuta 2017 hän onnistui tekemään ammattilaisuransa ensimmäisen kypärätempun Spartak Moskovaa vastaan. Jormakan ensimmäinen osuma jäi Jokereiden 5–1-voittoon päättyneen ottelun ratkaisumaaliksi ja se ratkaisi joukkueelle myös kahdeksannen peräkkäisen voiton, mikä oli Jokereiden ennätys KHL:ssä. Joukkueen voittoputki venyi sittemmin aina 18 ottelun mittaiseksi. Jormakan toinen osuma syntyi ylivoimalla. Lisäksi hän sai syöttöpisteen oltuaan kakkossyöttäjänä Eeli Tolvasen tekemään maaliin.


title: Pekka Jormakka

text: Jormakka edusti Suomea MM-kilpailuissa vuosina 2014 ja 2018, joista ensimmäinen turnaus päättyi hopeaan. Vuoden 2014 turnauksessa hän sai lievän aivotärähdyksen 11. toukokuuta 2014 pelatussa alkusarjan toisessa ottelussa Venäjää vastaan, jolloin Vadim Šipatšov taklasi Jormakkaa olkavarrellaan. Taklaus osui huomionsa toisaalle kiinnittänyttä Jormakkaa pään alueelle, josta seurauksena paiskautui jäähän ja makasi jäällä neljä minuuttia tajuttomana, jonka jälkeen hänet kuljetettiin sairaalaan. Ottelun tuomaristo ei nähnyt tilannetta jäähyn arvoisena mutta Šipatšov sai tilanteesta jälkikäteen kolmen ottelun pelikiellon. Myös Jormakan turnaus todettiin päättyneeksi, mutta hän palasi noin viikkoa myöhemmin kaukaloihin jo alkusarjan viimeiseen otteluun Kazakstania vastaan.


title: Pekka Jormakka

text: Yhteensä Jormakka on pelannut 60 A-maaottelua tehopistein 12+11=23. Hän sai ensituntumaa Suomen A-maajoukkueeseen MM-leirillä vuoden 2013 turnaukseen. Jormakka pelasi ensimmäisen A-maaottelunsa 3. huhtikuuta 2013 Lyngbyssä Tanskaa vastaan ja hän sai siinä yhden syöttöpisteen. Ensimmäisen A-maajoukkuemaalinsa Jormakka teki Tanskaa vastaan seuraavana päivänä 4. huhtikuuta 2013 Odensessa. Hänet nimettiin leiritysten jälkeen Suomen alustavaan MM-joukkueeseen, mutta Jormakan kisapassi jätettiin kuitenkin leimaamatta, kun Lauri Korpikoski liittyi joukkueeseen.


title: Pekka Jormakka

text: Jormakka pelasi myös alle 20-vuotiaiden MM-kilpailuissa vuonna 2010 sekä alle 18-vuotiaiden MM-kilpailuissa vuonna 2008, jolloin hän oli tehoilla 2+2=4 Suomen kolmanneksi paras pistemies Joonas Nättisen ja Erik Haulan kanssa. Jormakka pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Yhteensä Jormakka on pelannut 17 nuorten ja 50 poikien maaottelua.


title: Pekka Jormakka

text: Jormakka palkittiin Pohjola-leirin parhaana pelaajana vuonna 2005.


title: Pekka Jormakka

text: Elite Prospects -sivuston Ulf Andersson on kuvaillut Jormakkaa nopeaksi hyökkääjäksi varustettuna hyvillä käsillä ja vaistoilla. Hän mainitsee Jormakan myös hyväksi karvaajaksi, mutta pitää hänen pientä kokoaan rajoitteena fyysisissä väännöissä.


title: Pekka Jormakka

text: Jormakan isoveljet Tuomo ja Kaarlo ovat pelanneet myös SM-liigatasolla, mutta luoneet suurimman osan urastaan kuitenkin alemmissa sarjoissa.


title: Aino Lohikoski

text: Aino Lohikoski (4. maaliskuuta 1898 Helsinki, Suomi – 12. kesäkuuta 1981 Helsinki) oli suomalainen näyttelijä. Teatterissa hän tulkitsi muun muassa Minna Canthin näytelmien hahmoja. Lisäksi hän näytteli sivuosia useissa elokuvissa, kuten "Niskavuoren naiset" ja "Valkoiset ruusut".


title: Aino Lohikoski

text: Ennen näyttelijän uraansa Lohikoski toimi konttorialalla. Hän opiskeli laulua Annikki Uimosen ja Greta Aaltonen-Saarisen johdolla. Lohikoski aloitti ammattilaisuransa Kuopion Työväen Teatterissa vuonna 1920. Hän työskenteli myös Viipurin Työväen Teatterissa, Koiton Näyttämöllä ja Kansan näyttämöllä.


title: Aino Lohikoski

text: Lohikosken näyttämötöitä olivat muun muassa nimiosa Minna Canthin "Anna Liisassa", Liisan osa "Pohjalaisissa" sekä Desdemona "Othellossa". Canthin klassikkonäytelmässä "Työmiehen vaimo" Lohikoski tulkitsi Homsantuun roolin. Hänellä oli myös lukuisia nimiosia opereteissa, joista mainittakoon "Onnetar", "Katja" ja "Frasquita".


title: Aino Lohikoski

text: Aino Lohikoski näytteli sivuosia kymmenissä suomalaisissa pitkissä näytelmäelokuvissa. Usein hänen valkokangasosansa olivat päähenkilön äiti tai täti, myös lukuisat maalaistalojen emännät ja piiat saivat Lohikoskesta tulkitsijansa. Hänen elokuvauransa alkoi vuonna 1925 Liisan roolilla Jalmari Lahdensuon mykkäfilmissä "Pohjalaisia". Lohikoski teki säännöllisesti elokuvatöitä vuodesta 1934 aina vuoteen 1959. Valentin Vaalan Hella Wuolijoki -filmatisoinnissa "Juurakon Hulda" (1937) hänellä oli Miinan osa. Niin ikään Vaalan elokuvassa "Niskavuoren naiset" (1938) hän oli Sentraali-Sandra. Toisen maailmansodan aikana Lohikoski näytteli eri rooleja muun muassa Suomisen perheestä kertovissa elokuvissa. Vuonna 1949 hän tulkitsi Anna-tädin osan elokuvassa "Jossain on railo". Hänen viimeinen elokuvaosansa oli torpparin vaimo Väinö Linnan kirjaan perustuvassa Edvin Laineen ohjaamassa "Akseli ja Elina" (1970). Lisäksi Lohikoski teki rooleja lyhyissä fiktioissa ja toimi selostajana useissa dokumenteissa.


title: Ampumahiihdon maailmancup 2008–2009

text: Ampumahiihdon maailmancup 2008–2009 oli 32. ampumahiihdon maailmancup -kausi miehille ja 27. kausi naisille. Kausi alkoi Östersundissa 3. joulukuuta 2008 ja päättyi Hanti-Mansijskissa 29. maaliskuuta 2009.


title: Ampumahiihdon maailmancup 2008–2009

text: Kauden kilpailuissa jaettiin maailmancupin pisteitä 40 parhaalle aikaisempien kausien 30 parhaan sijaan.


title: Chleuhit

text:
Chleuhit (äännetään "shlöh") ovat yksi berberien etnisistä ryhmistä. He elävät pääasiassa Marokon Atlasvuorten ympäristössä, asuttaen suurinta osaa Korkea-Atlasta ja Anti-Atlasta ja niiden välissä sijaitsevaa Souss-laaksoa. Suurin osa chleuheista asuvat Souss-laaksossa, muun muassa Agadirin, Tiznitin ja Taroudantin kaupungeissa.
Chleuh-kansan lukumäärän on arvioitu olevan noin yhdeksän miljoonaa. Chleuh-kansa puhuu tašelhit-kieltä, joka on yksi berberikielen eli tamazightin murre. Berberikansa kutsuu kieltään nimellä tamazight, josta on useita eri variaatioita, jotka ovat syntyneet maantieteellisessä eristyksessä.


title: Chleuhit

text: Suurin osa tästä kansasta on muslimeja ja pieni vähemmistö juutalaisia.


title: Chleuhit

text: Varhaiset foinikialaiset tutkimusmatkailijat ovat löytäneet Keski-Marokon rannikolta alkuperäisväestön, jota nyt kutsutaan Chleuh-kansaksi.


title: Müller

text: Müller on muun muassa seuraavien henkilöiden sukunimi:


title: HD 12661

text: HD 12661 on pääsarjan tähti Oinaan tähdistössä, 121,2 valovuoden päässä Maasta. Sillä tiedetään olevan kaksi eksoplaneettaa. Ensimmäinen planeetta löydettiin vuonna 2002 ja toinen seuraavana vuonna.


title: Kuningas Khalidin kansainvälinen lentoasema

text: Kuningas Khaledin kansainvälinen lentoasema (; IATA: RUH, ICAO: OERK) on lentoasema Saudi-Arabiassa. Se sijaitsee 35 kilometriä pääkaupungista Riadista pohjoiseen. Se avattiin 26. marraskuuta 1983. Lentokenttäalueen pinta-ala on 225 km², ja terminaalien lisäksi alueella sijaitsee mm. moskeija ja kauppoja.


title: Rhythm Divine

text: Rhythm Divine on toinen single Enrique Iglesiaksen ensimmäiseltä englanninkieliseltä albumilta "Enrique". Single julkaistiin Yhdysvalloissa 9. lokakuuta 1999. Kappaleen ovat tehneet Paul Barry ja Mark Taylor ja tuottaneet Barry ja Brian Rawling.


title: Rhythm Divine

text: "Rhythm Divinen" musiikkivideon ohjasi Francis Lawrence. Iglesias levytti kappaleen myös espanjaksi nimellä Ritmo Total. Myös tämä versio julkaistiin "Enrique"-albumilla.


title: Rhythm Divine

text: Maxi-Single (B00004S2OJ):


title: Rhythm Divine

text: Maxi-Single (B00003ZAG0):


title: Toinen Englannin–Hollannin sota

text: Toinen Englannin–Hollannin sota (, ) käytiin vuosina 1665–1667 Englannin kuningaskunnan ja Alankomaiden tasavallan, kahden maailman suurimman merivallan välillä. Englannin tarkoituksena oli lyödä Alankomaiden ylivoima merellä. Aluksi Englanti näytti voittavan sodan valtaamalla Alankomaiden siirtokunnat Pohjois-Amerikassa, mutta hollantilaisen amiraalin Michiel de Ruyterin johtama hyökkäys Thames-joelle sai englantilaiset allekirjoittamaan sodan lopettaneen Bredan sopimuksen 31. heinäkuuta 1667. Englanti ei onnistunut lyömään hollantilaista merimahtia ennen neljättä Englannin–Hollannin sotaa, joka käytiin vuosina 1781–1784.


title: Toinen Englannin–Hollannin sota

text: Ensimmäisen Englannin–Hollannin sodan (1652–1654) häviöstä huolimatta Alankomaiden tasavalta oli maailman mahtavin merivalta. Sillä oli siirtomaita Itä-Intian saaristossa (nyk. Indonesia), Afrikassa, Länsi-Intian saaristossa, sekä Pohjois- ja Etelä-Amerikassa. Neljäsosa maailman aluksista purjehti Alankomaiden lipun alla eli noin 16 000 alusta. Pääkaupunki Amsterdam oli yksi Euroopan rikkaimmista kaupungeista ja sen satamassa kävi runsaasti kauppalaivoja, jotka toivat mausteita ja muita tuotteita kaikkialta maailmasta.


title: Toinen Englannin–Hollannin sota

text: Myös Englanti oli 1600-luvulla suuri merimahti. Sen sotalaivasto oli maailman voimakkain ja silläkin oli laajat siirtomaat Pohjois-Amerikassa. Englanti kadehti Alankomaiden vaurautta, ja siksi se julisti sodan Alankomaille vuonna 1652. Voitostaan huolimatta Englanti ei onnistunut lyömään Alankomaita. Toisena ongelmana oli se, että Englannin kuningas Kaarle II halusi vaalia hyviä suhteita Alankomaihin, sillä hän kannatti Alankomaiden kuningasmielisiä Orania-Nassau-suvun jäseniä.


title: Toinen Englannin–Hollannin sota

text: Englannissa oli kuitenkin niitäkin, jotka halusivat sotaa kuten kuninkaan suosikki lordi Arlington. Arlington suostutteli kuninkaan veljen Yorkin herttua Jaakon hyökkäämään hollantilaisten siirtomaihin Länsi-Intiassa. Operaation rahoitti Haagissa oleva Englannin lähettiläs George Downing, joka vihasi Hollannin hallitusta ja ilmoitti Jaakolle Alankomaiden hallituksen jakautuneen kuningasmielisiin sotaa haluaviin Oranialaisiin. Arlington suunnitteli kaikkien tärkeiden hollantilaisten kauppakaupunkien valtaamista.


title: Toinen Englannin–Hollannin sota

text: Englantilaiset valtasivat noin 200 hollantilaisia Englannin kanaalissa matkannutta kauppa-alusta. Myöhemmin Jaakko lähetti Englannin "Royal Africa Company"n palveluksessa olevan kapteeni Robert Holmesin valtaamaan hollantilaisten siirtomaita Länsi-Afrikassa. Samaan aikaan, englantilaiset hyökkäsivät hollantilaisten Pohjois-Amerikan siirtomaahan, Uuteen Alankomaihin ja valtasivat sen lokakuussa 1664. Hollantilaiset vastasivat samalla mitalla lähettämällä parhaan kapteeninsa Michiel De Ruyterin valtaamaan takaisin siirtomaita Länsi-Afrikassa ja sen kautta Pohjois-Amerikkaan. Joulukuussa 1664 heidän kimppuunsa hyökkäsi englantilainen laivasto. Vaikka englantilaisten hyökkäys epäonnistui, hollantilaiset antoivat luvan sota-aluksille tulittaa mitä tahansa englantilaista alusta, joka sattui tulemaan tielle. Kaarle II käytti tätä tekosyynä sotaan julistaessaan sodan Alankomaille 4. maaliskuuta 1665.


title: Toinen Englannin–Hollannin sota

text: Pääsyy sodan alkuun oli kilpailu kaupankäynnistä merellä. Englantilaiset olivat kateellisia hollantilaisten vauraudelle ja päättivät lyödä hollantilaiset merentakaisessa kaupassa. Englantilaiset olivat keskittyneet sotalaivojen rakentamiseen, kun taas hollantilaiset kauppa-aluksiin eli flöitteihin (hollanniksi "fluyt", tarkoittaa huilua). Flöitteihin mahtui paljon enemmän tavaraa kuin esimerkiksi englantilaisten kauppa-aluksiin. Näin Alankomaista oli tullut maailman rikkain valtio. Vaikka Hollantilaiset uskoivat "mare liberiumiin", heillä oli oma monopoli Itä-Intiassa ja uhkasivat levitä englantilaisten Intiaan vallattuaan portugalilaisten kauppa-asemat Kaakkois-Aasiassa.


title: Toinen Englannin–Hollannin sota

text: Ensimmäisen Englannin-Hollannin sodan jälkeen Alankomaat uudisti sotalaivastonsa. Laivoista tehtiin raskaammin aseistettuja sekä uusia kapteeneja palkattiin. Mutta kuitenkin sodan puhjettua 1665 Alankomaiden laivat olivat kevyemmin aseistautuneita kuin englantilaisten laivat. Ennen sotaa Alankomaat valmisti tai uudisti yli 20 laivaa, mutta talousvaikeuksien takia Englanti pystyi valmistamaan vain muutaman uuden laivan.


title: Toinen Englannin–Hollannin sota

text: Sodan ensimmäiset taistelut käytiin merellä. Englantilaiset saavuttivat Lowestoftissa 13. kesäkuuta 1665 suuren voiton: se oli suurin tappio koko Alankomaiden historiassa. Englantilaiset eivät kuitenkaan onnistuneet käyttämään voittoa hyväkseen. Hollannin päämies, Johan de Witt, otti laivaston haltuunsa henkilökohtaisesti. De Witt erotti tehottomat kapteenit palveluksestaan ja korvasi ne paremmilla sekä uusia taktiikoita kehiteltiin. Elokuussa 1665 De Ruyter palasi Amerikasta sankarina, sillä hän oli vallannut takaisin ne siirtomaat, jotka Englanti oli vallannut Alankomailta lokakuussa 1664. Hänelle annettiin koko Alankomaiden tasavallan laivaston ylipäällikkyys. Vågenin taistelun jälkeen, jossa hollantilaiset vaurioittivat vakavasti Englannin laivastoa, hollantilaisten Maustelaivasto pystyi palaamaan turvallisesti Alankomaihin.


title: Toinen Englannin–Hollannin sota

text: Kesällä 1665 Hollannin vanha vihollinen Münsterin piispa Bernhard von Galen lupasi Englannille hyökätä Alankomaihin. Samaan aikaan Englanti neuvotteli Espanjan kanssa. Ranskan kuningas Ludvig XIV lupasi vuoden 1662 sopimuksen mukaan auttaa Hollantia lähettämällä sinne lisäjoukkoja. Ranskan diplomaatit lähetettiin Englantiin neuvottelemaan, uhkailemalla, että jos Englanti ei suostu ehtoihin, Ranska tulee mukaan sotaan Hollannin puolelle.


title: Toinen Englannin–Hollannin sota

text: Vuoden 1666 alussa Hollanti muodosti vahvan Englannin vastaisen liiton. Tammikuussa Ludvig XIV julisti sodan Englannille. Samoin teki Tanskan kuningas Fredrik III saatuaan suuren rahasumman hollantilaisilta. Tämän jälkeen Brandenburg uhkasi hyökätä Münsteriin idästä. Von Galen teki Brandenburgin uhan vuoksi rauhan Hollannin kanssa huhtikuussa Klevessä. Neljän päivän taistelussa 11.–14. kesäkuuta molemmat osapuolet saavuttivat voiton: Englanti sikäli, että Michiel De Ruyter pakeni taistelusta ensimmäisenä, mahdollisesti ruudin puutteesta johtuen, Hollanti taas sikäli, että se onnistui tuottamaan vastapuolelle enemmän vahinkoa. Englanti menetti kymmenen alusta ja Hollanti neljä.


title: Toinen Englannin–Hollannin sota

text: Samana vuonna käytiin myös toinen taistelu. St. Jamesin päivän taistelu (4.–5. elokuuta) toi englantilaisille voiton, mutta he eivät taaskaan pystyneet lopettamaan sotaa voitollaan, sillä hollantilaiset ehtivät perääntymään hyvässä järjestyksessä. Englantilaisen vara-amiraalin Robert Holmesin hyökkäys Terschellingin saarelle (englanniksi "Holmes's Bonfire") aloitti hollantilaisten keskustelut Royal Navyn täydellisestä tuhoamisesta.


title: Toinen Englannin–Hollannin sota

text:
Vuonna 1667 Englannilla alkoi olla talousvaikeuksia. Se ei pystynyt varustamaan laivastoaan, vaan se sijoitti kaikki merikelpoiset laivansa Chathamiin, Thames-joen suulle. Hankkiakseen varoja sodankäynnin jatkamiseksi Englanti teki liiton Ranskan kanssa. De Witt tiesi Kaarlen suunnitelmista siirtää laivasto Thamesille, jolloin hän päätti lopettaa sodan yhdellä iskulla. Hän alkoi suunnitella Royal Navyn tuhoamista ja merijalkaväen maihinnousua Chathamiin.
De Ruyterin johtamat hollantilaiset hyökkäsivät 9. kesäkuuta 1667 Thamesin suulle vallaten Sheernessin, josta he jatkoivat 13. kesäkuuta hyökkäystä Englannin laivaston kimppuun (). Englantilaisten suurimmat alukset "HMS Royal Oak", "HMS Loyal London" ja "HMS Royal James" poltettiin ja lippulaiva "HMS Royal Charles" hinattiin voitonmerkkinä Hollantiin. Sen perän vaakuna on nykyisin esillä Amsterdamin Rijksmuseumissä.


title: Toinen Englannin–Hollannin sota

text: Taistelu oli Englannin merisodankäynnin historian suurin katastrofi jättäen psykologisen vaikutuksen. Välttääkseen avoimen kapinan Kaarle aloitti heti rauhanneuvottelut Alankomaiden kanssa.


title: Toinen Englannin–Hollannin sota

text: Bredan rauha solmittiin 31. heinäkuuta 1667 ja se päätti sodan Englannin ja Hollannin välillä. Englantilaiset saivat pitää valtaamansa Uuden Amsterdamin, jonka he nimesivät uudelleen New Yorkiksi, mutta hollantilaiset saivat englantilaista arvokkaat sokeriplantaasit Surinamessa Etelä-Amerikassa. Hollanti jatkoi merten hallitsemista vuoteen 1784, jolloin Alankomaat kärsi tappion Isolle-Britannialle.


title: Kelkkajengi

text: Kelkkajengi (alkuperäiseltä nimeltään "Cool Runnings") on yhdysvaltalainen Jon Turteltaubin ohjaama vuonna 1993 valmistunut komediaelokuva. Se kertoo jamaikalaisesta pikajuoksijasta Dericestä, joka haluaa juoksukilpailun hävittyään koota joukkueen, joka edustaa maatansa rattikelkkailussa vuoden 1988 talviolympialaisissa Calgaryssa. "Video-oppaassa" vuodelta 1994 Bello Romano antoi "Kelkkajengille" kolme tähteä viidestä, mikä vastaa sanallista arviota ”hyvä”.


title: Dominic Cooper

text: Dominic Cooper (s. 2. kesäkuuta 1978 Lontoo, Englanti) on englantilainen näyttelijä.


title: Dominic Cooper

text: Cooper valmistui London Academy of Music and Dramatic Artista vuonna 2000, ja seuraavana vuonna hän esiintyi ensimmäistä kertaa elokuvassa. Hänen jonkinlaisena läpimurtonaan voitaisiin pitää roolia sekä Alan Bennettin näytelmässä "The History Boys", ja myöhemmin saman roolin filmatisoinnissa elokuvassa "Wild Generation" (2006). Hänen uransa tunnetuimpia elokuvia ovat "Mamma Mia!" (2008), "Herttuatar" (2008), "An Education" (2009) ja "" (2012). Hän on ollut lisäksi pienemmissä rooleissa esimerkiksi elokuvissa "" (2011) ja "Dracula Untold" (2014). Elokuvien lisäksi hän on näytellyt muun muassa television minisarjoissa ja televisioelokuvissa.


title: Dominic Cooper

text: Cooper seurusteli "Mamma Mia!" -elokuvasta tutun näyttelijä Amanda Seyfriedin kanssa, mutta heidän suhteensa päättyi vuonna 2010.


title: Aurinkoauto

text: Aurinkoauto on ajoneuvo, joka saa käyttövoimansa auringosta. Käytännön toteutukset on tehty aurinkokennojen ja akkujen avulla, joten tekniikka vastaa pitkälti sähköautoa. Auringosta saatavan energian suhteellisen niukkuuden vuoksi aurinkoautot rakennetaan keveiksi ja samalla yritetään maksimoida aurinkokennojen pinta-ala. Aurinkoautoissa on mukana akku, jolla saadaan enemmän tehoa kiihdytyksiin ja varmistetaan sujuvaa kulkua puolipilvisellä säällä.


title: Aurinkoauto

text: Sveitsiläinen opettaja Louis Palmer kutsuu aurinkotaksiksi aurinkovoimalla liikkuvaa kaksipaikkaista ajoneuvoaan, jolla hän on ajanut maailman ympäri. Matkan pituus oli 52 000 kilometriä. Rakenteellisesti kyseessä on kolmipyöräinen vetoyksikkö, joka vetää aurinkokennopaneelilla ja akuilla varustettua peräkärryä. Jos aurinkoa ei ollut tarpeeksi akkujen lataamiseen, niin akut ladattiin sähköverkosta. Auton huippunopeus on 90 km/h. Täydellä latauksella auton väitetään kulkevan 300 kilometriä. Auto on rakennettu Luzernin teknillisen yliopiston tutkijoiden ja opiskelijoiden tuella. Hinnaksi arvioidaan 300 000-500 000 euroa. Taksin kyydissä oli matkan aikana useita poliitikkoja ja merkkihenkilöitä.


title: Michael Scott

text: Michael Scott voi viitata ainakin seuraaviin henkilöihin:


title: EHC Biel

text: EHC Biel (ransk. "HC Bienne") on sveitsiläinen jääkiekkoseura, joka pelaa maan pääsarjassa National League A:ssa. EHC Biel pelaa kotiottelunsa vuonna 1973 avatulla Eisstadion Bielillä.Georges Aeschlimann, Olivier Anken, Normand Dupont, Urs W. Frey, Willy Gassmann, Richmond Gosselin, Jean Helfer, Jakob Kölliker, Steve Latinovich, Dan Poulin, Erwin Stalder, Peter Winkler


title: Seru Epenisa Cakobau

text: Seru Epenisa Cakobau (1815–1883) oli fidžiläinen heimopäällikkö ja sotalordi, joka yhdisti suuren osan fidžiläisistä heimoista valtansa alle.


title: Seru Epenisa Cakobau

text: Serun isä Tanoa Visawaqa karkotettiin, kun hän oli hävinnyt sodassa kilpailijalleen pienellä Baun saarella. Seru sai kuitenkin jäädä. Seru nousi oman heimonsa johtajaksi ja löi hänen isänsä karkottaneen heimon 1837. Vuonna 1852 hän julisti itsensä Baun hallitsijaksi ja samalla koko Fidžin kuninkaaksi. Muut heimot eivät tätä hyväksyneet ja Seru joutui 19 vuoden sotaan heitä vastaan. Vuonna 1871 hänen onnistui yhdistää heimot valtansa alle. Levukasta tuli hänen pääkaupunkinsa. Hän päätti perustaa perustuslaillisen monarkian, mutta uusi hallitus joutui ulkomaalaisten käsiin.


title: Seru Epenisa Cakobau

text: Yhdysvallat, joka oli tunnustanut Serun kuninkuuden jo ennen muita heimopäälliköitä, muutti linjaansa ja vaati Serulta 44 000 dollarin korvauksia tämän tekemästä hyökkäyksestä Nukulaun saarelle, jossa asui yhdysvaltalainen konsuli John William. Seru ei voinut maksaa vaadittua summaa ja hän pelkäsi Yhdysvaltain invaasiota, joten hän luovutti saaret Isolle-Britannialle. Samalla hän kääntyi kristityksi ja kielsi kannibalismin saarella 1854.


title: Seru Epenisa Cakobau

text: Seru säilytti asemansa arvovaltaisimpana päällikkönä kuolemaansa asti 1883. Cakobaun suku on arvostettu vielä tänäkin päivänä ja monet saaren tärkeimmistä poliittisista henkilöistä ovat Cakobaun sukua, yhtenä esimerkkinä modernin Fidžin perustaja Kamisese Mara. Poliitikkojen lisäksi Cakobaun suku on hallitsevissa asemissa myös armeijassa ja yliopistoissa.